Aprel ayının ən şanslı bürcləri » Qadınla.Com - Qadınlar Birİncidir!\nTarix: 13-04-2015, 15:00\nMəlumunuz olduğu kimi aprelin bu hissəsi hakimiyyətdə öz bürcünüz olacaq. Bu isə əksər sahələrdə olduğu kimi karyeranızda da müsbət çalarlar meydana gətirəcək. Ələlxüsus da aprelin 6-dan sonra qarşınızdakı bağlı qapılar açılacaq. Yeni dost və tərəfdarlarınız planlarınızın icra olunmasında əhəmiyyətli rol oynayacaqlar. Maliyyə vəziyyətiniz isə ayın 9-dan sonra düzələcək. Bu yarım ay ərzində maddi durumunuzun qismən yaxşılaşması ətrafdakılara münasibətinizə də təsirini göstərəcək. Əgər kimisə aldatmasanız və ya əmin olmadığınız məsələlər barədə tərəddüdlü vədlər verməsəniz, özünüzə qarşı hansısa kobudluq görməyəcəksiniz. Aprelin 4-də və 6-da maraqlı insanlarla görüşləriniz mümkündür. Ailə üzvlərinizin qayğısına qalın.\nGöy qübbəsi hörmət qazanmağınız üçün ilk növbədə səmimiyyət hissinizi artırmağı təvəqqe edir. Kiməsə yalan satmaq, sadəlövhlüyündən istifadə etmək indiki çətin zəmanədə yaramaz. Əksinə, elə etməlisiniz ki, insanları çətinlikdən xilas edəsiniz. Sevgi münasibətlərində ciddi olun. Xeyir işlərə hazırlaşmaq fikriniz varsa, təcrübəli adamlardan məsləhət alın. Şəxsi büdcənizi artırmaq istəyirsinizsə, qətiyyən səyyar biznes fəaliyyətinə həvəs göstərməməlisiniz. Ən azı ona görə ki, siz daha çox oturaq işlərdə müvəffəqiyyətə yetişə bilərsiniz. Astroloji göstəricilər bu müddətdə ciddi məbləğdə xərcinizin çıxacağını bəyan edir. Amma narahatçılığa əsas yoxdur. Çünki bu xərc xeyirxah məqsədlərə xidmət edəcək.\nÖtən üç ayda səbr nümayiş etdirən ulduzlar deyəsən apreldən iş və karyera ilə bağlı bütün planlarınızı reallaşdırmaq istəyir. Bu səbəbdən də boş oturmamalı, bütün gücünüzü fəaliyyət istiqamətinə yönəltməlisiniz. İş yerini dəyişmək, vəzifədə yüksəlmək, yeni müttəfiqlər əldə etmək üçün şanslarınız birə-beş artacaq. Xüsusən də aprelin 4-dən başlayaraq bu istiqamətdə uğurlarınız bol olacaq. Pulsuz qalacağınızı isə düşünməyin, sadəcə, səbrli olun. Çünki əsəblərinizin pozulması ətrafda sizə qarşı ikrah hissi yarada bilər. Özünüzü ələ alın. Əgər az da olsa, bunu bacarsanız, hər kəs sizin nurlu gözlərinizə tabe olacaq. Sevgidə ikili oyunlara baş vurmayın. İş yerində kiminsə arxasınca danışmayın. Aprelin 9-da müqəddəs ziyarətgahlara baş vurun.\nBürclərin əksəriyyəti ilə müqayisədə aprel ayının ikinci yarısı sizin üçün daha perspektivli olacaq. Yeni təkliflər, iş üslubunda nəzərəçarpacaq irəliləyişlər ovqatınızı, o cümlədən şəxsi büdcənizi kifayət qədər yüksəldə bilər. Ayın 21-dən start götürən bürcünüz şanslarınızı daha da artıracaq. Amma iş yerini dəyişmək haqqında düşünməməlisiniz. Əgər insanlardan razı deyilsinizsə, bunun günahını cəmiyyətdə axtarın, konkret olaraq bir neçə nəfərdə yox. Çünki cəmiyyətin mənfi istiqamətdə formalaşması sizi rahat buraxmır. Amma ruhdan düşmək yox, sona qədər ətrafınızda olanlara həqiqəti anlatmağa çalışmalısınız. Məhəbbət amili bu aralıqda sizin başlıca xilas mənbəyiniz olmalıdır.\nTəəssüf ki, düşdüyünüz mühit ovqatınızın yüksəlməsinə mane olur. Oturub yaxşı-yaxşı düşünün: "Mən nə edirəm?”, "Niyə hamı mənə qarşı sərtdir?”, "İnsanlar nə vaxt düzələcək?”. Bu kimi suallara cavab tapmaq üçün insanlara münasibətinizi dəyişin və bir də bizim saytı oxuyun. Ümumiyyətlə, yaxşı olar ki, bu 15 günlük ərəfədə qətiyyən təkbaşına riskə getməyəsiniz. Əgər bu yönümdə inad etsəniz, uğurlarınız əlinizdən çıxacaq. Mütləq məsləhətlərə qulaq asmalı, təcrübə toplamalısınız. Aprelin ilk üç günündə büdcənizdə kifayət qədər artım da gözlənilir. 5-6 aprel tarixlərində isə istənilən mübahisədən qaçın.\nƏvvəlcədən bildirək ki, aprelin 21-dən sonrakı ərəfə biznes fəaliyyətiniz üçün çox uğurlu ərəfədir. Hansısa riskli sövdələşmələrdən, ağlabatmayan müqavilələrdən uzaq ola bilsəniz, heç bir narahatçılığınız olmayacaq. Bu arada üç dəfə – 19, 21 və 24 aprel tarixlərində büdcənizi artırmağa yaxın olacaqsınız. Ayın 27-də isə əsəblərinizi qorumalısınız. Astroloji göstəricilər neçə vaxtdan bəri yığılıb qalmış daxili süstlüyünüzün məhz bu arada səngiyəcəyindən xəbər verir. Belə olduqda isə istər ailə-sevgi, istərsə də digər münasibətlərdə vəziyyətiniz müsbətə yaxınlaşacaq. Bu arada doğmalarınızla bağlı sevindirici xəbərlər də eşidəcəksiniz. Sevdiyiniz şəxslə qarşılıqlı güzəşt zəminində davranın.\n8-10 aprel aralığını nəzərə almasaq, bu yarım ayın bütün günləri sizə xüsusi zövq verəcək. Hətta bəzi məqamlarda uğurlarınız gözləmədiyiniz istiqamətlərdən peyda olacaq. Ötən ay reallaşdıra bilmədiyiniz maddi və fərdi planlarınızın əksəriyyəti öz həllini tapacaq. Bələd olmadığınız işlərdənsə qaçmalısınız. Astroloji göstəricilər ayın yalnız ikinci dekadasında (10-15 aprel) qarşılıqlı münasibətlərinizin gərgin şəraitdə keçə biləcəyini bəyan edir. Həmin günlərdə aldanma ehtimalınız da yaranacaq. Dostlarınızı sınaqlarda yoxlayın. Onu da yadda saxlayın ki, bu arada ən uğurlu günləriniz sevgidə keçəcək. Ayın 2-də, 11-də və 14-də qazanma ehtimalınız var.\nNə qədər ki Qoç bürcü hakimiyyətdədir (16-20 aprel), hansısa normal münasibətlərdən danışmaq yersizdir. Çünki göstərilən müddətdə az qala hamı sizə qarşı olacaq, üstəlik, orqanizminizdə xoşagəlməzlik mümkündür. Amma ruhdan düşməyə dəyməz. Ən azı ona görə ki, Buğanın gəlişi ünsiyyətdə olduğunuz şəxslərlə, xüsusən də sevdiyinizlə münasibətlərinizi qaydasına salacaq. Bizneslə bağlı böyük işlərə isə yalnız aprelin 24-nə qədər başlamağınız məsləhətdir. Yalnız bu halda şəxsi işlərinizdə müəyyən dönüş yaratmaq mümkündür. Çoxdan bəri planınızda olan müştərək fəaliyyətlə bağlı konkret addımları isə may ayına saxlayın. Aprelin son həftəsində riskli pul sövdələşmələrinə müdaxilə etməyin.\nBəri başdan öz layihələrinizi təyin edin. Belə ki, aprelin 5-nə qədər əsas enerjinizi maliyyə problemlərinin həllinə, sonrakı müddəti isə yalnız fəaliyyət prinsiplərinə sərf etməlisiniz. Aprelin 9-dan etibarən olduqca perspektivli təkliflər alacağınızı xəbərləyən Göy qübbəsi ən xırda şansdan belə yararlanmağınızı məsləhət görür. Onu da bilməlisiniz ki, sağlamlıqla bağlı problemlərinizin mövcudluğu insanlara qarşı münasibətinizə xələl gətirməməlidir. Çünki xəstəlik ötəri, münasibət isə əbədidir. Ulduzlar bu arada əsəblərinizin sa kitləşməsinə, sevgidə daha ləyaqətli olmağınıza zəmin yaradacaq. Bu fürsətdən maksimum yararlanın.\nAstroloji göstəricilərə nəzər salsaq, bu müddətdə ən varlı Zodiak işarəsinin məhz "şirlər” olduğunu təyin edə bilərik. Ən azı ona görə ki, ayın 19-dan etibarən qarşınıza kifayət qədər şanslar çıxacaq və siz onların böyük əksəriyyətindən yararlana biləcəksiniz. Azı üç dəfə gəlir əldə edəcəksiniz. Amma boş məsrəflərə də pul xərcləməməlisiniz. Aprelin 17-ni, 24-nü və 29-nu nəzərə almasaq, bu yarımaylıq müddət qarşılıqlı münasibətlər zəminində sizə böyük sevinc verəcək. Yeni tanışlarınız sayəsində bilmədiyiniz mühüm məsələlərdən xəbərdar olacaq, həyatın müəyyən sahələrində aktivlik əldə edəcəksiniz. Sevgi münasibətləri isə ideal səviyyədə olacaq. Hövsələsiz olmayın.\nGəlin, elə ilk cümləmizdən sizi sevindirək. Çünki proqnozlarınızı hazırlamaq üçün istifadə etdiyimiz bütün mənbələr bu aralıqda hamıdan varlı bürc olacağınızı göstərir. Özü də ən azı üç dəfə qazanmaq ehtimalınız var. İş barəsində isə hər şey köhnə səpkidə olacaq. İş yerini dəyişməyiniz yolverilməzdir. Ayın ilk dekadasında (1-10 aprel) qəlbinizdə kifayət qədər sevincli məqamlar olacaq. Bu isə münasibətdə olduğunuz insanların sizə qarşı mülayim mövqe nümayiş etdirməsindən irəli gələcək. Çalışın ki, eyni münasibəti siz də qarşı tərəfə nümayiş etdirəsiniz. Necə deyərlər: sevin ki, seviləsiniz.\nİxtiyarınızda olan aprel ayının 23-ü və son üç günü istisna olunmaqla qalan müddətdə maliyyə məsələləri ilə bağlı qarşınıza çoxsaylı problemlər çıxa bilər. Gələcək perspektivlərinizi reallaşdırmaq üçün müəyyən məbləğdə xərc də çəkə bilərsiniz. Amma şhtiyatlı olun ki, sonda aldadılmayasınız. Son vaxtlar deyingən, qeybətcil adamlar arasında çox olmağınız xarakterinizə müəyyən təsirlər etməkdədir. Odur ki, dardüşüncəli şəxslərdən uzaqlaşıb həyata daha nikbin nəzərlərlə baxmalısınız. Xırdaçılığa yol verməyin. Axı sizin arzularınız hamınınkından çoxdur. Ayın 30-da müqəddəs ziyarətgahlara getməyiniz məsləhətdir.\nUlduzlar hər şeydən əvvəl səbirli və təmkinli olmağınızı təvəqqe edir. Bunu bacarmasanız, bu ilıq bahar ayında fəaliyyət və biznes sahəsində qazandıqlarınızı itirə bilərsiniz. Özünüzdən böyük və təcrübəlilərə qulaq asın və bir də işlə bağlı üzərinizə düşən vəzifələrin məsuliyyətini dərk edin, riskdən uzaq olun. Yalnız bu halda uğurlarınız arta bilər. Amma aprel ayı qarşılıqlı münasibətlər zəminində sizə gərginlik də gətirə bilər. Bu, daha çox maddi problemlərdən irəli gəldiyi üçün günahsız adamları ittiham etməyə çalışmamalısınız. Səbəbləri daha çox özünüzdə axtarın. Sevgi hisslərinə biganə yanaşmaq sizi günaha sürükləyə bilər. Aprelin 3-də sürprizlərə hazır olun.\nUlduzların düzümü çox məsul görüşlərdə iştirak edəcəyinizi bəyan edir. Ola bilsin ki, iki rəqib tərəf arasında sülh yaratmaq cəhdində də bulunasınız. Hər halda, savab işinizə görə Tanrı sizi mükafatlandıracaq. Xeyir işlərə başlamaq planlarınızı isə sürətləndirməyə çalışın. Ayın 25-də və 28-də bələd olmadığınız adamlarla dərin ünsiyyət qurmayın. Aprelin bu hissəsində biznes işlərinizin ləng getməsi sizi süstləşdirməməlidir. Çünki qarşıdan gələn isti may ayında paralel olaraq bir neçə istiqamətdə fəaliyyət göstərməyiniz şəxsi büdcənizə də birbaşa təsir göstərəcək. Amma bu müddətdə kiməsə borc vermək və ya almaq fikrinə də düşməməlisiniz. Yeni işlərə başlamaq istəyirsinizsə, mütləq məsləhətləşmələr aparın.\nÖtən ay ətrafınızda olan adamlara qarşı inamınızın azalması hər kəsə ehtiyatla yanaşmağınıza zəmin yaradacaq. Lakin bu davranışı qətiyyən düşmənçilik müstəvisinə çıxarmamalısınız. Sevgi görüşlərinə yubanmamağınızı tövsiyə edən Göy qübbəsi alicənablıq göstərməyinizi məsləhət görür. Çünki nə qədər təzadlı ərəfə olsa da, reallığı düzgün qiymətləndirməklə çox şey əldə edə bilərsiniz. Sizə yeni qoşulan həmkarlarınıza o qədər də bel bağlamayın. Ən azı ona görə ki, onlar sizi kifayət qədər tanımırlar. Yalnız özünüzə etibar edin, işlə bağlı problemlərinizin həllini öz üzərinizə götürün. Bu ərəfədə pulsuz qalmayacaqsınız. Amma ayın ilk günlərində səhhətinizin qayğısına qalın.\nİlk günlər insanlarla yolagəlməzliyiniz mübahisələrlə nəticələnsə də, aprelin 21-dən başlayaraq hər şey qaydasına düşəcək. Amma çalışmalısınız ki, adət etdiyiniz yalan vədlərə son qoyasınız. Əks təqdirdə sizə qarşı mövcud olan hörmət bircə anda qeybə çəkilər. Sevdiyiniz adamların daxili problemlərinə biganə qalmayın. Məhəbbət amilinə hər şeydən ciddi yanaşın. Ayın 23-dən sonra böyük bizneslə məşğul olmağınız məsləhət görülmür. Odur ki, yalnız adi işlərlə başınızı qatmalı, gündəlik tələbatınızı təmin edə biləcək gəlirlə kifayətlənməlisiniz. Ən ciddi planlarınızı isə aprelin 23-nə qədər olan ərəfəyə təyin edin. Çünki həmin ərəfədə ulduzlar varlanmağınıza təkan verəcək. Aprelin 18-də və 26-da səhhətinizə fikir verin.\nAstroloji göstəricilər ayın birinci həftəsini ideal səviyyədə başa vuracağınızı bildirir. İstər işgüzar sövdələşmələrdə, istər fərdi işlərinizdə, istərsə də şəxsi büdcənizi artırmaq istiqamətində ağlagəlməz irəliləyişlərə yiyələnəcəksiniz. Əlbəttə ki, bunun üçün boş oturmamalı, əzmkarlığınızı artırmalısınız, ikinci həftədə isə riskli işlərdən qaçın. Ümumi yanaşsaq, aprelin bu hissəsi davranışlannızın tənzimlənməsində əhəmiyyətli rol oynayacaq. Təzə dostlar, yeni müttəfiqlər ovqatınızı yüksəldəcək. Ayın yalnız iki təqvimində – 10 və 12 aprel günlərində mübahisəli situasiyalara cəlb oluna bilərsiniz. Sevgi münasibətləriniz Kosmonavtika günündən sonra qaydasına düşəcək.\nMüəyyən çalarlarına görə gərgin ərəfə olduğundan qarşılıqlı münasibətlər zəminində daha tədbirli və daha ehtiyatlı olmalısınız. Çünki səmimi ünsiyyət qurduğunuz şəxslərlə aranıza girənlər artacaq və hər vəchlə sizi düşmənə çevirmək istəyəcəklər. Başqa şeyə gücünüz çatmasa, heç olmasa sevginizi qoruyun. Bunun üçün 18, 25 və 30 aprel tarixləri daha önəmlidir. Göy qübbəsi bu arada iqtisadi maraqlarınızda hansısa risk etməyin lüzumsuz olduğunu bəyan edir. Əks təqdirdə ciddi problemlərə mübtəla ola bilərsiniz. Aprelin 28-dən sonra şəxsi büdcənizin azalmasına imkan verməyin. Yaxından bələd olmadığınız adamlarla pul sövdələşmələri aparmayın. Fəaliyyətinizdə yenilik etmək üçün 18, 19, 22 və 24 aprel tarixlərindən yararlanın.\nPeşəyönümlü fəaliyyətdə müəyyən müsbət gedişlərə nail olsanız da, bu ay pulla bağlı hansısa böyük müvəffəqiyyət gözlənilmir. Əksinə, ünsiyyətdə olduğunuz həmkarlarınız tərəfindən maliyyə fırıldaqlarına və ya müflisliyə cəlb oluna bilərsiniz. Hər halda ehtiyatlı olmağınız məsləhətdir. Bütün planlarınızı ikinci dekadaya (11-15 aprel) saxlayın. Şəxsi münasibətlərdə isə təəssüf ki, aprelin 6-na qədər bəzi neqativ hallarla rastlaşa bilərsiniz. Özünüzü təmkinli aparın və hər dedi-qoduya əhəmiyyət verməyin. Əgər çətin məqamlarınızda kimsə sizə arxa olmursa, bu barədə özünüzü qınamayın. Çünki "dünyanın üzü tərsdir” deyirlər. Ailə-sevgi məsələlərinə geniş aspektdən yanaşın. Uzaq səfərləri ayın ikinci həftəsinə salın.\nÜmumi ovqatınızın aşağı olması bəzi problemlərlə baş-başa qalacağınıza səbəb olacaq. Lakin ölçülü-biçili davranmaqla mövcud situasiyaları xeyrinizə yönəldə bilərsiniz. Ələlxüsus da 23 apreldən sonra şanslarınız birəbeş qat artacaq. Həmin günlərdə aktiv karyeraya qədəm qoya biləcəksiniz. Ciddi gəliriniz olmasa belə, kasıblamayacaqsınız. Qəlbinizdə yer ayırdığınız insanların ümidlərini boşa çıxarmayın. Çalışın ki, davranışlarınızla onlarda özünüzə qarşı rəğbət hissini artırasınız. Bu amil həm dostluq-yoldaşlıq prinsipində, həm də ailə-sevgi münasibətlərində özünü daha qabarıq büruzə verməlidir. Ayın 24-dən sonra hər kəsdən xoş münasibət görəcəksiniz.\nƏgər əsəblərinizi cilovlaya bilsəniz, bu 15 gün ərzində hər kəs tərəfindən böyük rəğbət qazanacaqsınız. Ulduzlar yalançı dostlardan uzaq olmağı, sizə aidiyyəti olmayan pozulmuş münasibətləri aradan qaldırmağa çalışmamağı tövsiyə edir. Əsas enerjinizi məhəbbət amilinə yönəldin. Sevgilinizə qarşı mülayim olun. 13-15 aprel tarixlərini nəzərə almasaq, bu yarım ayın bütün günlərində karyera və biznesdə kifayət qədər irəliləyişə nail olacaqsınız. Yeni işlərə başlamaq üçün ən uğurlu ərəfəniz 5-11 aprel aralığına düşür. Ulduzların yaratdığı bu imkandan yararlanın. Şəxsi büdcəniz nəzərdə tutduğunuz qədər olmasa belə, pulsuz qalmayacaqsınız. Lazımsız məsrəflərə pul xərcləməyin.\nQoç bürcünün son gününə qədər (20 aprel) qarşınıza çıxan bütün şanslardan maksimum istifadə edin. İstər fəaliyyətdə, istərsə də şəxsi büdcənizin artırılmasında bütün imkanlarınızı səfərbər edin. Ayın son həftəsində isə yalnız adi işlərin həlli ilə məşğul olmalı, daha çox səhhətinizə fikir verməlisiniz. Aprelin 28-də və 30-da aldığınız işgüzar təkliflərə razılıq verin. Aprelin 20-də, 22-də və 25-də sağlıq durumuzla bağlı problemləriniz gözlənilir. Həmin günlərdə maksimum təmkin nümayiş etdirib hər kəsə xoş münasibət göstərin. Qalan günlərdə isə müxtəlif məclis və görüşlərdə iştirak etməkdən zövq alacaqsınız. Ailə-sevgi məsələlərində hər şey ürəyinizcə olacaq.\nAprelin ilk həftəsində istər qohumluq, istər yoldaşlıq, istərsə də sevgi münasibətlərində hansısa perspektivin olacağı ağlabatan görünmür. Odur ki, mülayim münasibət yaratmaq üçün yollar aramalısınız. Sonrakı müddətdə isə hər şey qaydasına düşəcək. Sevdiyiniz şəxsi aldatmayın. Bu ərəfəni istər biznesdə, istərsə də fəaliyyətdə bürcünüz üçün uğurlu zaman kəsiyi hesab etmək olar. Düzdür, göstərilən dekadalarda maddi durumunuz zəif olacaq, lakin fəaliyyətlə bağlı ötən üç aya nisbətən daha böyük uğur qazanacaqsınız. Ayın 10-da və 13-də isə ciddi məbləğdə qazanacağınız mümkündür. Ünsiyyətdə olduğunuz hər adama sirr verməyin.\nAstroloji göstəricilər aprelin bu hissəsində kifayət qədər maraqlı insanlarla təmas quracağınızdan xəbər verir. Ələlxüsus da 19-22 və 28-30 aprel təqvimlərində əlverişli məqamlarınız çox olacaq. Səmimiyyət üzərində qurulan bu ünsiyyət ovqatınızı yüksəldəcək. Fəaliyyətlə bağlı kifayət qədər irəliləyişlərə nail olacağınız da şübhəsizdir. Hətta iş üslubunda bəzi müsbət gedişlərə də yetişəcəksiniz. Sadəcə olaraq, müttəfiqlərinizlə aranızda yaranmış xırda anlaşılmazlıqlar planlarınızı yubada bilər. Odur ki, ixtiyarınızda olan bu zaman kəsiyində əsas diqqəti bu amilə yönəltməlisiniz. Sevgidə isə müəyyən passivlik nəzərə çarpacaq. Qarşı tərəfin obyektiv fikirlərinə güzəştə gedin. loading... 20\nxeyirlisi olsun ne deyim\n21 aprel 2015 00:42\n19 aprel 2015 09:11\ninsallah bu ay hamimiz ucun ugurlu ve xeyirli olar.\n15 aprel 2015 00:44\nBu ay yaxwi bawliyib menimcun inwAllah belede davam eder.\n14 aprel 2015 01:30\n33 Həyatda sahib olduğum dəyərlər, sahib olmadıqlarıma dəyərlər... Offline\nAllah her birimize komek olsun insallah.\n14 aprel 2015 01:20\nRebbim her zaman yanimizda olub komek etsin her zaman uquru bizim kolgemiz etsin insallah\n13 aprel 2015 23:19\nAcigi inanmiram burclere,insallah her sey yaxsi olar. Tereziyem\n13 aprel 2015 22:11\nterezi burcuyem insallah yaxsi olar\n13 aprel 2015 21:57\nSu tokene ele de yaxwi demedi.Inwallah Allahin komekliyi ile her wey yaxwi olar.\n13 aprel 2015 20:11\n28 Anladım artıq sevgilərin nağıl,nağıllarınsa yalan olduğunu... Offline\nBuga burcuyem.amma is axtariiram tapilsa ela olar..rahatdasaram biraz.heqiqtenen lazumdi mene.burcum yazaydidaa is baresindee pff (((( Goreydee inssAllah ugurlu geler mene.\n13 aprel 2015 19:19\nbu cur proqnozlara inanmıram\n13 aprel 2015 18:32\nyoldasimda mende baliqlar burcuyuk xeyirlisi..\n13 aprel 2015 18:28\nEKIZLER bele proqnozlara inanmiram,her seyin xeyirlisi\nBalıq inşallah yaxşı olar herşey\nRəbbim nə xeyirlidirsə onu nəsib etsin))heç vaxt bürclərə görə plan qurmamışam,qurmuyacamda,xeyirlisi.\n13 aprel 2015 17:28\ntereziyem qroskopa inanmiram amma maraga oxudum tewekkurler\n13 aprel 2015 16:39\nTereziyem burclere o qederde inanmiram.insallah ayinan gununen asili olmayaraq herzaman wansli olariq\n13 aprel 2015 16:30\nInwallah her wey yaxwi olar 13 aprel 2015 16:23\n13 aprel 2015 16:21\nteki hersey yaxsi olsun. mendede ayin evveli elede yaxsi kecmedi deyesen ayin evveli qabaqca verilmisdi indi ayin 2 ci yarisiinda yene verilib. ayin 2 ci yarisina yazilanlara inaniram dusunurem ki ele burda yazildigi kimi olacaq. herkesin isi yag kimi getsin tesekkurler


Prezident: AYİB ötən il 8,5 milyard avro investisiya yatırıb – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nPrezident: AYİB ötən il 8,5 milyard avro investisiya yatırıb\nAvropa Yenidənqurma və İnkişaf Bankı (AYİB) 2013-cü ildə ümumilikdə 8,5 milyard avro investisiya yatırıb. Trend-in məlumatına görə, bunu AYİB prezidenti Suma Çakrabarti Varşavada bankın Direktorlar Şurasnın illik yığıncağının açılışında deyib.\nOnun sözlərinə görə, ötən il bankın institusional fəaliyyəti baxımından nəzərəçarpan olub: “Tərəfimizdən, demək olar, rekord sayda layihə (392) reallaşdırılıb ki, bu da il ərzində tarixi maksimumdan 1 layihə azdır”.\nBank 2012-ci ildə layihələrə 8,7 milyard avro investisiya qoyub.\nS.Çakrabarti qeyd edib ki, AYİB 2013-cü ildə 1,2 milyard avro xalis mənfəət əldə edib: “Mənfəət fəaliyyətimizin yekun məqsədi deyil, lakin onun mövcudluğu ondan xəbər verir ki, bankın fəaliyyət modeli digər maliyyə institutlarının analoji modellərindən fərqlənir. Bizim güclü kapital bazamız var və fondların təkmilləşdirilməsi üçün səhmdarlara mütəmadi müraciət etməyə ehtiyac duymuruq”.\nOnun sözlərinə görə, bank keçid iqtisadiyyatına malik ölkələrin bu istiqamətdə irəliləməsi üçün onlara dəstək verməyi prioritet hesab edir: “Ötən il imzalanmış layihələrin 92 faizi tərəfimizdən “yaxşı” və ya “çox yaxşı” keçid potensialı olması kimi nəzərdən keçirilir”.\nİqtisadiyyat və sənaye naziri Şahin Mustafayevin (bankın Azərbaycan üzrə direktorudur) başçılıq etdiyi Azərbaycan nümayəndə heyəti AYİB-in iclasında iştirak edir.


14 Noy. 2019 00:12\nABŞ prezidenti Donald Trampın impiçmenti prosedurunun başlamasından 6 həftə sonra ictimaiyyətə açıq tarixi dinləmələrə start verilib. Baki-xeber.com xəbər verir ki, dinləmələr ABŞ tarixində ilk dəfə televiziyalardan canlı yayımlanacaq. Trampın iddiaları rədd etdiyi araşdırmada ABŞ prezidenti Ukrayna ilə münasibətləri şəxsi maraqları baxımından istifadə etməkdə ittiham olunur.\nDemokratların rəhbərlik etdiyi dinləmələrdə üç ABŞ diplomatının ifadə verəcək. Diplomatlardan ikisi ifadələr vermədən əvvəl and içib.\nDinləmələrin sonunda Nümayəndələr Palatası ABŞ-ın 45-ci prezidentinin vəzifə səlahiyyətlərindən sui-istifadə etməkdə ittiham olunub-olunmayacağına dair müzakirələr aparacaq və səsverməyə çıxaracaq. Trampın impiçmenti qərarı dinləmələrdən sonra veriləcək, bünün üçün əksəriyyətin "bəli" deməsi yetərlidir. ABŞ Nümayəndələr Palatasının araşdırmasına liderlik edən Demokratların çoxluq təşkil etməsi bu ehtimalı gücləndirir.\nDaha sonra isə işi Senat araşdıracaq. Senatdakı dinləmələrdən sonra Trampın vəzifədən getməsi üçün üçdə iki səs çoxluğu tələb edilir. Senatda respublikaçıların çoxluqda olması bu son addımda Demokratların işini çətinləşdirəcək.\nİstintaqın mərkəzində Trampın Ukrayna prezidenti Vladimir Zelenski ilə telefon danışığı dayanır. Prezident Ukraynadan rəqibi Co Bayden və onun oğlu barədə məlumat toplamasını istəməkdə ittiham olunur. Bu səbəblə Nümayəndələr Palatasının Kəşfiyyat Komitəsinin sədri Adam Şiff məhkəmə qərarı ilə bununla bağlı əlavə məlumat tələb edib.\nDinləmələrdən bir neçə saat əvvəl prezident Tramp impiçment səylərini onun 3 illik prezidentliyinə hədə olduğunu deyib. ABŞ dövlət başçısı bildirib ki, "nəyə görə məlumatı ikinci və ya üçüncü əldə alan şahidlərdən ifadə alınır. Onların əksəriyyəti və vəkilləri Trampa nifrət edənlərdir. Transkripti oxumaqla Ukryana prezidenti ilə danışıqlar barədə birinci əl məlumatı əldə etmək olar" - deyə, prezident tvitlərin birində yazıb.\nNümayəndələr Palatası oktyabrın 31-də prezident Donald Trampın impiçment prosesinin rəsmiləşdirilməsinə səs verib.\nBu impiçment prosesi ABŞ tarixində dördüncüdür. 243 il ərzində bu ölkədə 19-cu əsrin ortalarında Endrü Conson, 20-ci əsrdə isə Bill Klintona qarşı impiçment prosesi açılmışdı. İmpiçmentə görə Riçard Nikson istefa verməli olmuşdu.


Birlikvə Özünə Əminlik Uğura Aparır » AZKIL\nAzərbaycan Kənd İnvestisiya Layihəsi\n» ugur hekayeleri » Birlikvə Özünə Əminlik Uğura Aparır\nBacarıqların Artırılması üzrə Regional Konfranslar\nMilli İcma İnvestisiya Konfransı\nİcma Layihələrinin Həftəlik Statusu\nBirlikvə Özünə Əminlik Uğura Aparır\nTarix: 22-12-2014, 16:01\nXınalı icması Goranboy rayonundan 42 km. məsafədə yerləşir.1012 nəfərə yaxın əhalisi olan icma uzun illərdir ki, iç-içə yaşadıqları bir çox problemlərlə yanaşı, yolun yarıtmaz durumundan artıq usanmış, şəraitsizlikdən bezmiş, bu əziyyətin bir gün bitəcəyinə olan inamlarını tamamən itirmişdilər. Bir çox rayonlar kimi Goranboyu da əhatə dairəsinə qəbul etmiş, kənd ərazilərində infrastruktur xidmətlərini artırmaq, insanların yaşayış səviyyəsini yaxşılaşdırmağa çalışan AzKİL haqqında ilkin məlumat alan Xınalı sakinləri müraciət etmək qərarına gəldilər. İnamsızlıq icmada hökmranlığını sürdürsədə, bu kabusun bəlkədə bu dəfə dəf ediləcəyi düşünülərək, kəndin bir neçə ağsaqqalı bələdiyyə sədri ilə birgə bu işə təhkim edildi. AzKİL əməkdaşları Xınalıda ilkin qiymətləndirmə prosesini gerçəkləşdirmək üçün gün təyin etdilər.\nNəhayət, o gün gəlib yetişdi. İcmaya yollanan AzKİL qrupu kənd məktəbinin qarşısında toplaşıb söhbət edən bir neçə insanla qarşılaşdı. Sakinlər əməkdaşların verdikləri sualları cavablandırsalar da, inamsızlıqları qeyri-iradi özünü biruzə verir, üzlərindən sanki “Siz də söz verib gedəcəksiniz!” ifadəsi oxunurdu. İlkin qiymətləndirmə zamanı 60-70 nəfər icma üzvü ilə görüşüldü, onların fikirləri öyrənildi və AzKİL-in fəaliyyəti, iş prinsipi və tələbləri barədə geniş məlumat çatdırıldı. Xınalıda səfərbərliyin mümkünlüyü müəyyənləşdirildi və bu prosesin ilk gününə start verildi. Problemlərlə üz-üzə qalan icma üzvləri qəlblərində bir ümid işartısı ilə səfərbərliyə gələrək həvəslə bütün proseslərdə iştirak etdilər. Ehtiyacların sıralanması zamanı əhalinin əksər hissəsi ilkin mərhələdə “Yolun bərbad vəziyyətdə olması” probleminin, digər hissəsi isə içməli su məsələsinin həll olunmasını irəli sürdülər. İcma üzvlərinin toplaşdığı İlkin Kənd Qiymətləndirilməsi seminarında əməkdaşlara yönələn sualların ardı-arası kəsilmirdı.AzKİL əməkdaşları tərəfindən sakinlərin bütün sualları ətraflı, aydın şəkildə cavablandırıldı və 3 günlük seminar uğurla başa çatdı. Xınalılılar yekdilliklə yol probleminin həllinə səs vermişdilər.\nİcma üzvləri səfərbərlikdə, təlimdə göstərdikləri fəallığı layihə yazılışı zamanı da davam etdirdilər. Onlar qısa müddət ərzində “Yolun təmiri” layihəsini hazırlayıb Şimal-Qərb Regional Əməliyyatlar Ofisinə təqdim etdilər və layihə təsdiq olundu. AzKİL-in bütün mərhələlərində uğurla addımlayan icma layihəni də yüksək sürət və keyfiyyətlə başa çatdırdı. Xınalılıların düzgün seçimi icmanın əsas probleminin həlli ilə nətəcələndi və digər problemlərin çözümü üçün zəmin yaratdı. Layihədən bəhrələnən icma üzvləri qonşu kəndləri də səfərbər olmağa çağırır, geniş təbliğat işləri aparırlar. Belə ki, rayonun digər kəndləri də AzKİL-ə mövcud problemlərinin həllində dəstək göstərməsi üçün müraciət edirlər.\nArtıq AzKİL əməkdaları Xınalılıya hər gəlişlərində böyük ehtiramla, doğma insanlar kimi qarşılanırlar. Böyükdən-kiçiyə hər kəsin minnətdarliq dolu baxışları onları hər addımda müşayiət edir. Xınalı əhalisinin üzündə indiyə qədər həkk olunmuş tərəddüdü indi inam, sevinc və nikbinlik hissi əvəz etmiş, bu ruh yüksəkliyi, şövq növbəti uğurlara vəsilə olmuşdu. İcma artıq oz gücü, daxili resursları hesabına çox işlər bacara biləcəyinin fərqinə varmışdı. Bu, böyük uğur və əzəmətli qələbənin inamdan doğduğunun təsdiqləyicisi, bariz göstəricisidir. Xınalılılar “İcmaların yaxın dostu AzKİL”in aşıladığı inam və əzmlə bundan sonra daha çox zəfərlər qazanacaqlarından tam əmindirlər.\nBölmələr: ugur hekayeleri\nİnamdan Yaranan Uğur\nDüzgün Layihə Seçimi Uğura Səbəb Oldu\nSU KIMI ƏZIZ OL!\nİLK ADDIMIN SEVİNCİ\nPiyadalar İcmasında İlk Addımın Sevinci\nƏməliyyatlar üçün Təlimat Kitabı\nAvqust 2018 (2)\nFevral 2018 (5)\nDekabr 2017 (5)\nSentyabr 2017 (7)\nAvqust 2017 (3)\nSentyabr 2016 (6)\nIyun 2016 (4)\nOktyabr 2015 (20)\nSentyabr 2015 (10)\nAvqust 2015 (11)\nIyul 2015 (18)\nIyun 2015 (17)\nDekabr 2014 (70)\nSentyabr 2014 (9)\nIyul 2014 (2)\nIyun 2014 (3)\nAprel 2014 (38)\nAprel 2013 (3)\nYanvar 2013 (8)\nIyul 2012 (1)\nIyun 2012 (1)\nIyul 2011 (1)\nIyul 2010 (1)\nIyun 2010 (2)\nFevral 2010 (2)\nDekabr 2009 (4)\nOktyabr 2009 (1)\nSentyabr 2009 (6)\nIyul 2009 (1)\nSentyabr 2008 (2)\nIyun 2008 (4)\nYanvar 2008 (1)\nDekabr 2007 (2)\nAvqust 2007 (1)\nIyun 2007 (1)\nAprel 2007 (1)\nYanvar 2007 (1)\nNoyabr 2006 (2)\nOktyabr 2006 (1)\nSentyabr 2006 (1)\nAzərbaycan Kənd ınvestisiya Layihəsinin\nRəsmi veb sayt, 2007


Magistraturaya qəbul üçün keçirilən müsabiqənin nəticələri açıqlanıb - AZƏRTAC – Azərbaycan Dövlət İnformasiya Agentliyi\nDövlət İmtahan Mərkəzi (DİM) 2018/2019-cu tədris ili üçün ali təhsil müəssisələrinin və Azərbaycan Milli Elmlər Akademiyasının magistraturalarına müsabiqənin nəticələrini elan edib.\nDİM-dən AZƏRTAC-a bildirilib ki, müsabiqənin nəticələri bu gün saat 16:09-dan etibarən mərkəzin internet saytında yerləşdirilib. Bakalavrlar imtahanın nəticələri haqqında məlumatı, həmçinin mobil operatorlar (Azercell, Bakcell, Nar) vasitəsilə “iş nömrəsi”ni 7727 nömrəsinə göndərməklə öyrənə bilərlər.\nMüsabiqənin nəticələrinə əsasən, ixtisaslaşma seçimində iştirak edən 7293 bakalavrdan 6388-i respublika ali təhsil müəssisələrinin magistraturalarına qəbul olub. Qəbul olunanlardan 2257-si dövlət sifarişi, 4131-i isə ödənişli əsaslarla təhsil alacaq. Onlardan 4101 nəfəri ali təhsil müəssisələrinin cari, 2287 nəfəri isə əvvəlki illərin məzunudur.\nBundan əlavə, 6 bakalavr idman sahəsi üzrə, 2 bakalavr isə incəsənət sahəsi üzrə beynəlxalq yarışların və müsabiqələrin qalibi olduğu üçün magistratura səviyyəsinin müvafiq ixtisaslarına müsabiqədənkənar qəbul olunub.\nAli təhsil müəssisələrinin magistratura səviyyəsinə qəbul olunanlar iyunun 28-dən iyulun 11-dək (şənbə və bazar günləri istisna olmaqla) tələb olunan sənədləri qəbul olduqları ali təhsil müəssisəsinə təqdim etməklə qeydiyyatdan keçməlidirlər. Bu müddətdə sənədləri təqdim etməyən və qeydiyyatdan keçməyən bakalavrlar qəbul olunanlar siyahısından çıxarılacaqlar.\nAZERTAG.AZ :Magistraturaya qəbul üçün keçirilən müsabiqənin nəticələri açıqlanıb


OPPO Reno 6 Nəhayət Türkiyəyə Gəlir! - TeknoBurada\nMobil İyul 15, 2021 18:56\nOPPO Reno 6 Nəhayət Türkiyəyə Gəlir!\nOPPO-nun ən populyar telefonu OPPO Reno 6, indi İndoneziyada təqdim olunur. Yeni canavar addım-addım Türkiyəyə gəlir. İndi detallar...\nOPPO-nun son aylarda Çin bazarında satışa təqdim etdiyi OPPO Reno 6 və Pro modelləri dünən Hindistanda satışa təqdim edildi. İndoneziya bazarında bu gün tanıdılan telefon addım-addım ölkəmizə doğru gəlir. Gələn ay Avropanı fəth etməyə başlayacaq telefonun qiymətinə görə təklif etdiyi xüsusiyyətlərlə rəqiblərini demək olar ki, qorxutduğunu deyə bilərik.\n440 dollardan başlayan qiymətlərlə satışa təqdim olunan Reno 6, 90 Hz yeniləmə ilə 2400 × 1080 çözünürlüklü 6.43 düymlük AMOLED ekrana sahibdir. MediaTek’in Dimensity 900 çipseti ilə işləyən telefon 8 GB RAM və 12 GB RAM seçiminə malikdir. Yəqin ki, ölkəmizə gələcək. Yalnız 8 GB RAM seçimi ilə gələcək bu telefon, kamerası ilə də diqqət çəkir.\nCihazın arxa tərəfində 64 meqapiksellik əsas + 8 meqapiksellik ultra geniş bucaqlı linza+ 2 meqapiksellik makro və 32 meqapiksellik selfie kamerası var. Bu model ilin sonuna qədər Türkiyə və Azərbaycan bazarlarına girəcəkdir. Telefonda Android 11 əsaslı ColorOS 11.3 əməliyyat sistemi də var. 65W ultra sürətli flaş şarjı olan 4500 mAh batareya da diqqət çəkir.


“BİR” tələbə-könüllülər Böyük Vətən müharibəsi veteranları ilə görüşüb\nMüdafiə nazirinin müavini general-leytenant Kərim Vəliyev faşizm üzərində 9 may - Qələbənin 74-cü ildönümü münasibətilə 1941-45-ci illər Böyük Vətən müharibəsi iştirakçılarının bir qrupu ilə görüş keçirib.\nGörüşdə Müdafiə Nazirliyi, xüsusi təyinatlı təhsil müəssisələri, veteran təşkilatlarının nümayəndələri, veteran ailələri və “BİR” tələbə-könüllülər də iştirak ediblər.\nGörüşdə tarixi Qələbənin qazanılmasında Azərbaycanın igid oğul və qızlarının layiqli töhfəsinin olmasını, yüz minlərlə həmvətənlimizin canlarından keçməsini, Milli Azərbaycan diviziyalarının müharibə tarixinə parlaq səhifələr yazmasını, veteranların döyüşlərdə, o cümlədən arxa cəbhədə qəhrəmanlıq və böyük fədakarlıq göstərmələrini xüsusi vurğulayıb.\nHəmçinin daha sonra Böyük Vətən müharibəsi veteranları “BİR” tələbə-könüllülər ilə görüşərək onlarla 1941-45-ci illər Böyük Vətən müharibəsi vaxtlarından olan xatirələrini bölüşüblər və xatirə şəkli çəkdiriblər.\n© 2022. Müəllif hüquqları qorunur.


“Ermənisatnda kimin hakimiyyətdə olmasına və idarəetmə formasına baxmayaraq dövlət siyasətinin ana xətti dəyişməzdir”\nƏli Orucov: “Bu siyasət də işğalçlılıq, separatizm və terrorun dövlət siyasəti səviyyəsində davam etdirilməsidir”\n“Seçkilərdən sonra Dağlıq Qarabağ münaqişəsinin nizamlanması üzrə danışıqlar prosesi intensivləşdiriləcək”. Bunu Azərbaycanın xarici işlər naziri Elmar Məmmədyarov Mərakeşin xarici işlər və beynəlxalq əməkdaşlıq üzrə naziri Nasser Bourita ilə görüşünün yekununda mətbuat konfransı zamanı deyib: “Prezidentin tapşırığından və Krakovda həmsədrlərlə görüşdən sonra prezident seçkilərinin ardından danışıqlar prosesini intensivləşdirmək qərarına gəldik”.\nQeyd edək ki. Eermənistanda artıq seçkilər başa çatıb və hazırki prezident Armen Sərkisyandır. Bəllidir ki, danışıqlar prosesini hər zaman Ermənistan tərəfi pozub. İrəvan hər vəchlə status-kvonu saxlamağa cəhd edib. Müxtəlif zamanlarda danışıqlar prosesində canlanma yaranıb, amma son anda Ermənistan qeyri konstruktiv mövqeyindən əl çəkməyib. Nəticədə heç bir nəticə əldə olunmayıb. Əksər ekspertlər hesab edirlər ki, Ermənistan yeni preziddent dönəmində də ənənəvi siyasətini davam etdirəcək.\nSiyasi şərhçi Əli Orucov “Xalq Cəbhəsi”nə dedi ki, Ermənistan konstitusiyasına edilən son dəyiçikliklərlə ölkə parlament üsul-idarəsinə keçdi. Onun fikrincə, prezidenti daha əvvəli kimi xalq yox, parlament seçir: “Baş nazirə geniş səlahiyyətər verilir. Ermənisatnda kimin hakimiyyətdə olmasına və idarəetmə formasına baxmayaraq dövlət siyasətinin ana xətti dəyişməzdir. Bu siyasət də işğalçlılıq, separatizm və terrorun dövlət siyasəti səviyyəsində davam etdirilməsidir. Ermənistanın mövqeyi açıqdır, Qrabağ Azərbaycanın tərkib hissəsində olmayacaq. İrəvanın danışıq predmeti Dağlıq Qarabağa bitişik işğal olunmuş ərazilərimizdir. Təəssüf ki, sülh prosesində ermənilər işğal olunan rayonlardan nizmlanma prosesindən kart kimi istifadsindən əl çəkməyib. Halbuki BMT qətnamələrinə görə Dağlıq Qarabağ, ətrafındaki işğal olunmuş rayonlardan erməni silahlı qüvvələri qeyd-şərtsiz çıxarılması tələbi var. Müzakirələr ancaq keçmiş Dağlıq Qarabağ Muxtar Vilayəti hüdudlarında aparılmalıdır. Eyni zamanda, Ermənistan parlamenti münaribə tərəfdarlarının əlindədir. 131 parlament üzvləridən 40-a yaxın deputat Ermənisatanın Azərbaycana qarşı işğalıçılıq müharibəsində birbaşa və ya dolayısı ilə iştirak edib. Üstəlik də Dağlıq Qarabağ münaişəsni yaradan və indiyədək həllinə maneçilik törədən Rusiyanın da nizmlama ilə bağlı siyasi iradəsi yoxdur. Demək konstruktiv mövqedən danışmaq mümkün deyil”.\nPolitoloq Arzu Nağıyev isə deyib ki, Armen Sarkisyan prezident kürsüsünə əyləşdirildi və Serj Sarkisyana bu lazım idi: “O, bununla Qərbyönümlü bir şəxsin dövlət başçısı olacağına dair həm Rusiyaya, həm Avropaya və ABŞ-a mesaj verdi”. Onun sözlərinə görə, burada məqsəd alternativ seçim imkanının olduğunu Qərbə göstərmək idi: "Eyni zamanda, Serj Sarkisyanı Qarabağ klanının deyil, Ermənistan klanının da əvəz edə biləcəyinə dair rəylər var idi. Amma bunu əvvəlcədən düşünərək elə şəkildə etdilər ki, yeni seçilən şəxs ali baş komandan olmasın. Həmçinin, yeni prezidenti bütün siyasi proseslərə təsir etmək səlahiyyətlərindən məhrum etdilər. Ona görə də aprel ayının 9-da keçiriləcək baş nazir seçkilərində Serj Sarkisyanı hökumət rəhbəri postuna gətirməklə ali baş komandan olmasını təmin etmək istəyirlər. Armen Sarkisyanın prezident seçilməsi üçün 79 səs kifayət idi. Bu o deməkdir ki, Ermənistan əhalisinin cəmi 79 nəfəri prezident seçib.\nA.Nağıyev əlavə edib ki, ümumiyyətlə, Ermənistanda bütün seçki prosesi Dağlıq Qarabağ probleminin üzərində qurulub: "Separatçılara müstəqillik, ermənilərə isə rifah söz verilir. Buna baxmayaraq, separatçıların müstəqilliyini də dəstəkləyə bilmir, xalqın rifah halını da düzəldə bilmir. Yəni problemlər yaşanmaqda davam edəcək. Beləliklə, Serj Sarkisyan öz üzərinə düşən bir sıra məsələləri Armen Sarkisyanın üzərinə qoydu".\nCənubi Qafqazda Sülh və Təhlükəsizlik İnstitutunun rəhbəri, politoloq Məhəmməd Əsədullazadə hesab edir ki, Armen Sərkisyan formal olaraq prezident səlahiyyətlərini idarə edəcək və hər bir sahədə olduğu kimi Dağlıq Qarabağ problemi, aparılan danışıqlar prosesində də əsas söz sahibi yenə Serj Sərkisyan olacaq. Onun sözlərinə görə, Serj Sərkisyan Dağlıq Qarabağ danışıqlarında bilavasitə özü iştirak edəcək: "Ermənistan parlamentində keçirilən seçkilərdə hakim Respublika partiyasının namizədi Armen Sərkisyan gözlənildiyi kimi prezident seçildi. Serj Sərkisyanın ssenarisi ilə hakimiyyət strukturlarında dəyişilik, heç də bu ölkədə iqtisadi inkişafa təkan verməyəcək. Sadəcə olaraq, bu yerdəyişmə "Qarabağ klanı"- müharibə partiyasının hakimiyyətdə qalmasına hesablanıb. Qeyd edim ki, aprel ayının 2-də Ermənistan parlamentinə keçirilən seçkilərdə də Serj Sərkisyanın sədri olduğu hakim Respublika partiyası saxtakarlıq yolu ilə parlamentdə çoxluğu əldə edəcək. Bununla da partiya sədri Serj Sərkisyan baş nazir seçiləcək və struktur yerdəyişmələrə yekun vurulacaq". Politoloq Məhəmməd Əsədullazadə deyir ki, baş nazir kimi Serj Sərkisyan ölkədə bütün rıçaqları əlində saxlamaqla, ölkənin Rusiyadan aslılığını artıracaq. Onun sözlərinə görə, hazırda baş nazir olan Karen Karapetyanın siyasi aqibətinə gəlincə, çox gümanki baş nazirin birinci muavini kimi iqtisadi sahəni kurasiya edəcək. İnstitut rəhbəri onu da bildirib ki, Qarabağ problemi üzrə Azərbaycanla aparılan danışıqlar prosesini də Serj Sərkisyanın aparması gözlənilir: "Prezident kimi Armen Sərkisyanın danışıqlarda iştirak səlahiyyəti yoxdur. Əsas məsələ budur ki, Serj Sərkisyanın aparacağı danışıqların mahiyyəti parlamentdən asılı olacaq. Əsas qərarverici struktur parlament olacaq. Serj Sərkisyan bundan istifadə edərək, manevr siyasəti aparacaq. Özünü kompromis kimi göstərsə də, əsas sözü parlament deyəcək kimi siyasi avantüraya əl atacaq". Məhəmməd Əsədullazadə qeyd edib ki, apreldən sonra Ermənistan rəhbərliyi ilə mümkün diplomatik danışıqların uğursuz olacağı qənaətindədir: "Xüsusi olaraq qeyd edim ki, Qarabağ konflikti elə bir mürəkkəb problem deyil. Bu münaqişəni mürəkkəb edən vasitəçi ölkələr, xüsusilə Rusiya Federasiyasıdır. 2016-cı il aprel döyüşlərindən sonra, Ermənistanın siyasi-hərbi rəhbərliyi kompromisə hazır idi. Ərazilərin boşaldılması reallaşa bilərdi. Məhz bunun qarşısını Rusiya aldı. Əgər, Rusiya Federasiyası neytral olarsa, Ermənistan işğal olunmuş əraziləri dərhal boşaldıb, kompromisə gedə bilər. Bu bir reallıqdı. Onu da qeyd edim ki, nə qədər Rusiyanın hərbi bazası Ermənistandadır və Rusiya regiondan çıxmayıbsa, Dağlıq Qarabağ probleminin həlli istiqamətində aparılan danışıqlar məntiqsiz və səmərəsiz olacaq". Politoloq bu ərəfədə Birləşmiş Ştatların Moskvaya tətbiq etdiyi sanksiyalara da toxunub və bu sanksiyaların regiona da təsirsiz ötüşmədiyini söyləyib. O, bildirib ki, Birləşmiş Ştatların Rusiyaya qarşı tətbiq etdiyi sanksiyalar Azərbaycanın milli təhlükəsizliyinin qorunmasında və dövlət maraqlarına uyğundur: "Rusiya zəiflədikcə, ölkəmizin müstəqil və manevr siyasəti güclənər. Bundan əlavə, Birləşmiş Ştatların sanksiyaları Kremlin orbitində olan rejimlərin laxlamasına gətirib çıxara bilər. Düşünürəm ki, hazırda Azərbaycanın müdafiə və hücum qabiliyyətini inkişaf etdirməsi, müasir silahlarla təmin olunması Ermənistan üzərində əzici hərbi üstünlüyü saxlayır".\nQərbi Kaspi Universitetinin professoru, politoloq Fikrət Sadıqov isə deyib ki, Ermənistanda yeni prezidenti istər Qərb meylli, istərsə Rusiya meylli olsun, Dağlıq Qarabağ münaqişəsi həll olunmadıqca, onlar öz işğalçı siyasətlərindən əl çəkmədikcə bu dövlətdə heç bir inkişafdan söz gedə bilməz. O qeyd edib ki, Ermənistan bütün layihələrdən təcrid edilib və heç bir təbii resursu yoxdur: “Bu baxımdan yalnız İran Ermənistanın yeganə pəncərəsidir. Hesab edirəm ki, Ermənistanda siyasi fiqurların yerdəyişməsi heç bir inkişafa gətirə bilməz. Əsas fiqurların yox, real siyasi istiqamətin dəyişməsidir”. Politoloq əlavə edib ki, rəsmi Yerevanın prioritetləri buna yönəlməlidir: “İnanmıram ki, Ermənistan bundan sonra hansısa inkişafa nail olsun”.


Eşitmə-danışma qüsuru olanların vergi uçotu... –\nEşitmə-danışma qüsuru olanların vergi uçotu... – Rəsmi\n14 Noyabr 2017 00:54\nEşitmə və danışma qüsuru olan şəxsin vergi orqanında uçota alınıb-alınması məsələsinə Vergilər Nazirliyi aydınlıq gətirib.\nTeleqraf.com xəbər verir ki, Vergilər Nazirliyinin məlumatında\ndeyilir ki, hər kəsin öz imkanlarından, qabiliyyət və əmlakından sərbəst istifadə edərək təkbaşına və ya başqaları ilə birlikdə azad sahibkarlıq fəaliyyəti və ya qanunla qadağan edilməmiş digər iqtisadi fəaliyyət növü ilə məşğul olmaq şəxsin Konstitusiya ilə təsbit olunmuş hüququdur:\n“Fiziki şəxsin mülki hüquq fəaliyyət qabiliyyəti şəxsin öz hərəkətləri ilə mülki hüquqlar əldə etmək və həyata keçirmək, özü üçün mülki vəzifələr yaratmaq və icra etmək qabiliyyətidir. Fiziki şəxsin mülki hüquq fəaliyyət qabiliyyəti, o, yetkinlik yaşına, yəni 18 yaşına çatdıqda tam həcmdə əmələ gəlir.\nMüvafiq olaraq yetkinlik yaşına çatmış şəxs vergi uçotuna durmaq məqsədi ilə müraciət etdikdə, müəyyən fiziki qüsürların olmasına baxmayaraq vergi orqanı həmin şəxsi vergi uçotuna alır”.\nMəlumatda o da qeyd edilib ki, mülki qanunvericiliyə uyğun olaraq ağıl zəifliyi və ya ruhi xəstəlik nəticəsində öz hərəkətlərinin mənasını başa düşməyən və ya öz hərəkətlərinə rəhbərlik edə bilməyən şəxslər məhkəmə tərəfindən fəaliyyət qabiliyyəti olmayan sayıla bilər:\n“Onlar üzərində qəyyumluq müəyyənləşdirilir. Fəaliyyət qabiliyyəti olmayan sayılmış fiziki şəxsin adından əqdləri onun qəyyumu bağlayır. Fəaliyyət qabiliyyəti olmayan sayılmış şəxsin bağladığı əqd sonradan qəyyumun razılığı ilə etibarlı hesab edilə bilər”.


Uorlik separatçı rejiminin "nazir"i ile görüşüne aydınlıq getirib - Azadliq Xeber\nUorlik separatçı rejiminin "nazir"i ile görüşüne aydınlıq getirib\nUorlik separatçı rejiminin "nazir"i ilə görüşünə aydınlıq gətirib\n15.12.2015 / 14:34 xeber –\n“Dağlıq Qarabağdakı de-fakto hakimiyyətlə bağlı ABŞ-ın siyasəti dəyişməz olaraq qalır. Biz Azərbaycanın ərazi bütövlüyü və suverenliyinə hörmət edirik”.\nC. Uorlik bildirib ki, münaqişənin hərtərəfli həllinin bir hissəsi olaraq işğal olunmuş torpaqlar qaytarılmalıdır: “Bura Dağlıq Qarabağın statusunun müəyyənləşməsi də daxildir. Qeyd edilməlidir ki, ədalətli həll beynəlxalq hüquqa əsaslanmalıdır. Buraya Helsinki Yekun Aktı və güc tətbiq etməmə və ya güc tətbiqi ilə hədələməmə, ərazi bütövlüyü və öz müqəddəratını təyin etmə prinsipləri daxildir. Nə biz, nə də Ermənistan da daxil olmaqla, başqa bir ölkə Dağlıq Qarabağdakı rejimi tanımır. Bununla belə, ATƏT-in Minsk Qrupunun həmsədrləri etdiyi kimi, Dağlıq Qarabağın bütün əhalisinin səsini dinləmək lazımdır", – deyə amerikalı həmsədr əlavə edib.\nQeyd edək ki, separatçı Dağlıq Qarabağ rejiminin "xarici işlər naziri" Karen Mirzoyan ABŞ-a səfəri çərçivəsində Minsk qrupunun amerikalı həmsədri Ceyms Uorliklə görüşüb. Görüş Azərbaycanda ciddi narazılıqla qarşılanıb.


Süleyman Mikayılovdan prezidentə ŞİKAYƏT - "Cənab Prezident, yeganə ümidim Sizsiniz" » Korrupsiya.org\nSüleyman Mikayılovdan prezidentə ŞİKAYƏT - "Cənab Prezident, yeganə ümidim Sizsiniz"\n05 iyl 2018, 12:16\nAzərbaycan Respublikasının vətəndaşı, Bakı şəhəri Qaradağ rayonu Səngəçal qəsəbəsi, Massiv 1, ev 8 aünvanında yaşayan II qrup əlili Atabəy Ağayev tərəfindən Azərbaycan Respublikasının Prezidenti İlham Əliyevə\nCənab Prezident, yeganə ümidim Sizsiniz. Mən II qrup əliliyəm, 65 yaşım var. Qaradağ rayonu Səngəçal qəsəbəsi, Massiv 1, ev 8 a ünvanında ailəmlə birlikdə yaşayıram. Oğlum Ağayev Aslan və ailəsi də mənimlə birlikdə yaşayır. İki nəvəm var. Oğlum ali təhsillidir, lakin hazırda işləmir.\nMəni Sizə müraciət etməyə məcbur edən səbəb Qaradağ Rayon İcra Hakimiyyətinin Səngəçal qəsəbəsi üzrə nümayəndəsi Azad Nərimanov və İcra Hakimiyyətinin əməkdaşı Nadir Muradovun şəxsimə qarşı etdiyi qanunsuz əməlləridir.\nHazırda ailəmizi dolandırmaq üçün oğlumla birlikdə həyətyanı sahəmdə kiçik sahibkarlıq fəaliyyəti ilə məşğul olmaq istəyirdim. Prezidentim olaraq siz cənab İlham Əliyevin sahibkarlığın inkişafina verdiyiniz töhfələr məndə maraq oyatdı. Bu niyyətlə şəxsimə aid olan həyətyanı torpaqda kicik biznes fəaliyyəti ilə məşgul olmaq qərarına gəldim. İşin başlangıcında Qaradağ Rayon İcra Hakimiyyətinin məsul əməkdaşları Azad Nərimanovla Nadir Muradov həyətimə gələrək, məndən rüşvət tələb etdilər. Bildirdilər ki, evimin bir hissəsindən qapı açmaq istəyirəmsə, onlara 2000 AZN pul verməliyəm. Bu qədər pulumun olmadığını deyəndə, rayon polis idarəsinin 7-8 nəfər əməkdaşı ilə birlikdə evimə hücum çəkərək, qapımı sökdülər, məni və ailəmi ağır sözlərlə təhqir etdilər. Mən bildirdim ki, dövlət sahibsiz deyil, bu etdiklərinizi Prezident İlham Əliyev, Birinci vitse-prezident Mehriban Əliyeva bilsə, nə cavab verəcəksiniz?! Onlara dedim ki, mən dövlət başçısına, Birinci vitse-prezidentə etdikləriniz haqqında şikayət məktubu yazacam. Məni aşagılayandan sonra cavabları belə oldu ki, "get nə edirsənsə et, onsuz da qulaq asan olmayacaq, yenə də bizə möhtac qalacaqsan, onda sənin başına oyun açacağam”. Onlarla gələn polis əməkdaşlarına bildirdim ki, axı sizin vəzifəniz vətəndaşın təhlükəsizliyini qorumaqdır. Onlar bildirdilər ki, "dayı, biz nə edə bilərik, bizə əmr veriblər gedin, biz də gəlmişik”. Həyətimdə məni hədələdilər, təhqiramiz sözlər işlətdilər. Nadir Muradov dedi ki, bu evin qarşısına ağaclar əkəcəm, görüm onda onu kim çıxaracaq. Hansı ki, onun dediyi ərazi mənim evimin qabağıdır.\nMən məsələni işıqlandırmaq üçün mətbuata müraciət etdim. Şikayətim mətbuatda dərc olunandan sonra Azad Nərimanov və Nadir Muradov mənim haqqımda polisə şikayət etdilər ki, guya mənim hazırda yaşadığım ev qanunsuzdur. Halbuki, mənim evimin qəsəbədəki digər evlər kimi bələdiyyə sənədi var. Kommunal xidmətlərdən rəsmi qaydada istifadə edirəm, eləcə də torpaq pulu ödəyirəm. Evimin çertyoju var, həmçinin, dövlət tərəfindən qiymətləndirilib.\nMən dövlətimdən və Sizin biz vətəndaşlar üçün gördüyünüz işlərdən razıyam, bütün ailəmiz həmişə Sizi dəstəkləyir. Mən sadəcə həyətimdə yaratdığım təsərrüfatımı daha münasib formaya salmaq istəyirəm, bu şəxslər isə imkan vermir.\nAzad Nərimanov və Nadir Muradov mənim min-bir əziyyətlə tikdiyim evimi "qanunsuzdur” iddiası ilə sökmək istəyirlər. Mən başqa heç bir evim yoxdur, evimi söksələr, övladlarımla, azyaşlı nəvələrimlə çöldə qalacam, Cənab Prezident.\nCənab Prezident, mənim Sizə müraciət etməkdən başqa əlacım qalmayıb. Ölkədə hər kəs Sizin vətəndaşların yaxşı yaşaması üçün gecə-gündüz çalışdığınızı bilir, məhz buna görə də xalqımız hər seçkidə sizə böyük etimad göstərir. Sizin kimi dövlət başçımız olduğu üçün həmişə Allaha şükür etmişəm. Lakin Azad Nərimanov, Nadir Muradov kimi kiçik məmurlar vəzifələrindən sui-istifadə edərək, biz vətəndaşları incidir.\nCənab Prezident, Sizdən xahiş edirəm ki, mənim üzləşdiyim qanunsuzluğun aradan qalxmasına kömək edir, icazə verməyin ki, illərlə əziyyət çəkib tikdiyim evimi söksünlər, imkan verməyin ki, övladlarım çöldə qalsın. Yeganə pənah aparacağımız yer, yeganə ümidimiz Sizsiniz, Cənab Prezident.\nÇox hörmətli Cənab prezident! Sonda onu da nəzərinizə çatdırmaq istəyirəm ki, dəfələrlə başqa instansiyalara müraciət etsəm də, bu günə kimi müraciətlərim cavabsız qalıb. Sizin ədalətli mövqeyinizə güvənərəkdən ümid edirəm ki, işin ədalətli həll olunmasından ötrü əlinizdən gələni əsirgəməyəcəksiniz!(Miq.Az)\nAzərbaycanda insanları öldürən beş təhlükəli xəstəlik 09 okt 2019, 10:46\nPartlayış, 11 yaralı var 06 iyn 2018, 13:26\nAzərbaycanlı deputat Şuşanın işğalı günü bayram etdi - VİDEO 08 may 2018, 23:49\nGömrük işçisi vətəndaşın telefonunu müsadirə edib 05 noy 2019, 14:41\nLeykemiya diaqnozu qoyulan uşaq əslində brusellyoz xəstəsi imiş - Səhiyyəmiz "gül vurur"... 14 iyn 2018, 11:51\nBanklar təcili yığıncağa çağırıldı 27 fev 2019, 14:47\nNATO 5 ölkənin gəmisini Batumiyə yolladı 02 noy 2018, 14:55


Elektron poçtunuza daxil olan məlumatlardan ehtiyatlı olun\nElektron poçtunuza daxil olan məlumatlardan ehtiyatlı olun - RYTN\nİnternet üzərində yerləşən hesablarınızı hədəf seçən cinayətkarlar, ad, hesab adları və ya şifrələr kimi şəxsi məlumatları ələ keçirə bilmək üçün ən çox phishing üsulundan istifadə olunur.\nBAKI, 15 avqust — Sputnik. Kiberfəzada şəxsi məlumatların oğurlanması təhlükənin yeni növü deyil. Lakin, son zamanlarda kibercinayətkarların sayının artması ilə bərabər, bu təhlükənin istifadəçilərə vurduğu ziyan da artıb. Sputnik Azərbaycan xəbər verir ki, bu barədə Nəqliyyat, Rabitə və Yüksək Texnologiyalar Nazilriyinin Elektron Təhlükəsizlik xidmətinin rəsmi saytında məlumat verilib.\nQeyd olunub ki, internet üzərində yerləşən hesablarınızı hədəf seçən cinayətkarlar, ad, hesab adları və ya şifrələr kimi şəxsi məlumatları ələ keçirə bilmək üçün ən çox phishing üsulundan istifadə olunur. Phishing müxtəlif qanuna zidd üsullarla login və şifrə kimi konfidensial (məxfi) məlumatların oğurlanmasıdır.\nPraktikada phishing-in müxtəlif üsullarına rast gəlmək mümkündür. Bunlardan biri – elektron poçt vasitəsilə göndərilən saxta məktublardır. Bu məktublar sizin bildiyiniz və güvəndiyiniz şəxsdən və ya qurumdan (məsələn, bankdan hesabınızın bağlanması ilə əlaqədar gələn və ya digər vacib hallarla bağlı məzmuna malik məktublar) gəlmiş kimi görünür. Məktubların məzmununda sizdən hər hansı linklərə klikləmək və şəxsi məlulatlarınızı daxil etmək tələb olunur. Əslində həmin linklər saxta saytlara yönəlmişdir və sizin daxil etdiyiniz məlumatlar cinayətkarların əlinə keçir.\nLotareya oyunları və digər pul qazandıran üsullarla bağlı gələn elektron məktublar əslində təhlükə ola bilər. Məsələn, böyük miqdarda pulu sizin hesabınıza köçürmək və s. bu kimi maliyyə əməliyyatları üçün icazənizi tələb edən elektron məktublar əslində informasiyalarınız üçün riskdir.\nDaha çox rast gəlinən hallardan biri tanımadığınız şəxslər tərəfindən göndərilmiş, məzmununda kiminsə varisi olmanızı və hesabınıza çoxlu pul köçürülməsini təklif edən məktublardır.\nDigər təhlükə - saxta təhlükəsizlik proqram təminatlarıdır. İnternetdə saytları ziyarət etdiyiniz zaman kompüterinizin risk altında olduğunu göstərən veb səhifələr və ya pop-up pəncərələrlə qarşılaşa bilərsiniz. Bu xəbərdarlıqlarda hansısa proqramı endirməniz və kompüterinizə quraşdırmanız tələb olunur. Əslində bu saxta və casus proqramları quraşdırmaqla kompüterinizin sisteminə ziyan vermiş olursunuz, həmçinin, lazımsız proqram üçün pul ödəmiş olursunuz.\nPhishing qarşımıza harada çıxa bilər?\n- Elektron məktublar dostunuz və ya tanışlarınızın birindən gəlsə də, təhlükəli ola bilər;\n- Sosial şəbəkələr ən riskli mənbələrdir;\n- Yardım toplamaq məqsədilə qurulmuş kimi görünən veb səhifələr təhlükəli ola bilər;\n- Sizin axtardığınız veb saytın ünvanına çox bənzəyən domenlərdən istifadə edən və həmin sayta çox bənzəyən veb səhifələr;\n- Çatlaşma proqramları;\n- Yalnız kompüter mühitində deyil, mobil telefonlarınızda və qurğularınızda da bu cür təhlükələrlə qarşılaşa bilərsiniz.


Dubay: “Arzular şəhəri"nə səyahət etməyin vaxtıdır - AviaTravel.Az\nAhh, İtaliya - sevgi, gözəllik, tarix və sənət ölkəsi\nDubay: “Arzular şəhəri"nə səyahət etməyin vaxtıdır\nİsrail - vəd edilmiş torpaqda maraqlı səyahət\n12 Fevral 2022, 14:31\nBiz sizə bahalı Əmirlikdə qənaətlə necə istirahət edəcəyinizi söyləyirik\nHamı bilir ki, Dubay çox zəngin və bahalı ölkədir, ora uçmaq və onun qumlu çimərliklərində ən azı bir həftə vaxt keçirmək, dünyanın səkkizinci möcüzəsi olan Bürc-Xəlifəni görmək, Şərqin ekzotikasından həzz almaq hər kəsin cibinə görə deyil. Ancaq təcrübəli turistlərin məsləhətlərinə qulaq assanız, mümkünsüz heç nə yoxdur.\nBirincisi, sadəcə yerli AZAL Dubaya uçuşlarda bir neçə aksiyaya start verib ki, bu da bilet almağı bir qədər asanlaşdıra bilər. Onlar haqqında ətraflı məlumatı həm http://www.azal.az saytında, həm də bu keçidlərdən əldə etmək olar:\nNovruz bayramında Dubaya əlavə reyslər açıldı - AviaTravel.Az\nAZAL-Miles iştirakçıları üçün - YENİ AKSİYA - AviaTravel.Az\nSonra viza məsələlərini həll edirik: bunun üçün biz otel rezervasiya edirik, yaşıl pasportun rəngli surətini çıxarırıq, Əmirliyin səfirliyində 100 dollar rüsum ödəyirik və pasportda arzu etdiyimiz möhürü alırıq. Pandemiya ilə əlaqədar olaraq uçuşa 72 saat qalmış testdən keçirik, QR kodu ilə ərəb və ya ingilis dilində çap olunmuş variantı və COVİD-19 DXB Smart APP-ni yükləyirik, bütün bunlar zəruri və məcburidir, həmçinin tibbi sığortanı da unutmuruq.\nBiz ulduzların sayına görə deyil, oteli ziyarət etmiş insanların yeri və rəylərinə görə seçirik. Səbəbini izah edim: Dubaydakı üçulduzlu otellər 4 ulduz və hətta 5 ulduzlu Avropa otelləri səviyyəsindədir. Rəylər on baldan 7-dən çox bal toplayırsa, bu oteli sifariş etməkdən çəkinməyin, lakin pulsuz səhər yeməyi və çimərliyə pulsuz transferlərin mövcudluğuna diqqət yetirin. Biz Bur Dubay və ya Deyrada otel bron edirik ki, bu da Marina və ya Jumeirahdan qat-qat ucuzdur. Bəli, mərkəzdən bir az uzaqda, amma iki dəfə, hətta üç dəfə qənaət edəcəyik.\nKondisioner, televizor, fen, telefon, pulsuz səhər yeməyi bufeti olan iki nəfərlik otaq və şanslısınızsa, dam örtüyü hovuzu ilə bir gecəlik 40-50 dollardan kirayə verə bilərsiniz. Nəzərə alın ki, hər gün çimərliyə və geriyə, bəlkə də hər saatda, lakin saat 14-00-a qədər pulsuz transfer var. Mentalitetimizi nəzərə alsaq, iki ulduzlu otellər təklif etməyəcəyəm, baxmayaraq ki, onların arasında bir çoxu xidmət keyfiyyətinə görə yaxşıdır.\nƏgər otel bron edərkən transfer sifariş etməmisinizsə, bu, yaxşıdır. Dubay hava limanında rəsmiləşdirmə işlərini bitirdikdən sonra dərhal taksi axtarmağa ehtiyac yoxdur, baxmayaraq ki, bu sizə Deyra ərazisinə və Bur Dubaya əvvəlcədən sifariş edilmiş transferdən daha ucuz başa gələcək - cəmi 40-60 dirhəm ( 11 dollardan 16 dollara qədər). Avtobusların qiyməti cəmi 3-6 dirhəmdir (zonadan asılı olaraq), lakin dayanacağın otelinizin yaxınlığında olacağı dəqiq deyil. 1 və 3 nömrəli terminallardan daha rahat nəqliyyat qırmızı metro xəttidir, qiyməti 4 dirhəmdən (təxminən 1 dollar) başlayır.\nNəqliyyat biletləri bütün dayanacaqlarda satılır. Dubayın özündə taksiyə əyləşmə qiyməti 5 dirhəm, hər km üçün 1,7 dirhəmdir. Mümkünsə, sizə su taksisinin xidmətlərindən istifadə etməyi məsləhət görürəm - abra: 1 dirhəmə Deyradan Bur Dubaya qədər Dubay körfəzi boyunca açıq qayıqlar, həzz alın. Düşünürük ki, bir həftədən sonra nəqliyyata maksimum 40-45 dollar xərcləyəcəksiniz. Dollar məzənnəsini aşağı qiymətləndirərlərsə, yerli valyuta ilə ödəyin. Dolları şəhərin özündə istənilən valyutadəyişmə məntəqəsində dəyişə bilərsiniz, hava limanında məzənnə daha aşağıdır.\nYemək haqqında hər şey - nə, harada və neçəyə?\nNəzərə alsaq ki, Dubayda xidmət sektorunda çalışanların 90 faizi Hindistan, Pakistan, İran, Filippin və digər Asiya ölkələrindən gələn işçilərdir, burada hər zövqə uyğun ən müxtəlif mətbəxlər var. Əlbəttə ki, səhər yeməyinizi oteldə yeməlisiniz, lakin nahar və qəlyanaltılarınız hər gün dəyişə bilər. Yerli şaurmanı dadmamaq mümkün deyil, halaldır, buradakı bütün yeməklər kimi, çox dadlıdır və 5-8 dirhəm (1,5-2 dollar) dəyərindədir. Hindistan, Banqladeş, Livan, Çin mətbəxinin restoranları da olduqca ucuzdur - məsələn, ədviyyatlı qızardılmış balıq və ya biryani (toyuq ilə düyü), təzə sıxılmış təzə şirə sizə cəmi 50-60 dirhəm, brik (karidesli piroq ) - cəmi 10 dirhəm, qızardılmış köpək balığı - 60 dirhəm, balıq şorbası - 30-40 dirhəmə başa gələcək.\nAsiya yeməkləri, çox ədviyyatlı ola bilər. Turist marşrutlarından uzaq olsanız, hər yerdə 15-20 dirhəmlik biznes lançları təklif olunacaq. Ucuz yemək şəbəkəsi var, lakin kifayət qədər yaxşısı Golden fork restoranları, bir çox burger, KFC və s tövsiyə edə bilərik. Bir çox marketlərdə qablaşdırılmış pizzalar, burgerlər, hər cür salatlar da satılır. Yanınızda su şüşələri gəzdirin, isti olacaq. Beləliklə, iddialı restoranlara getməsəniz, həftədə iki dəfə ikinəfər üçün özünüzə heç nəyi qadağan etmədən müxtəlif və dadlı yeməklərə maksimum 120-150 dollar xərcləyəcəksiniz. Mən pivə və şərab haqqında yazmıram, bu qadağandır, yalnız öz otelinizdə içə bilərsiniz ki, heç kim görməsin.\nDubay təkcə dünyanın ən hündür göydələni - Burj Xəlifə deyil, dünyada yeganə yeddiulduzlu otel olan Burj Al Arab, süni Palma, həm də əzəmətli səhralar, əbədi isti su ilə gözəl qumlu çimərliklərdir. Bunlara pulsuz görə biləcəyiniz Şindağın qədim külək qüllələri, Şeyx Səidin şok ev-muzeyini, “Oxuyan fəvvarələr”ə baxıb dincələcəlmək imkanlarını da əlavə edin.\nÇox dar bir büdcəniz olsa belə, 35 dollarlıq səhra cip safari və ya 50 dollarlıq marina kruizini ödəyə bilərsiniz. Mushrif və Creek Side parklarını ziyarət edin, Dubai Mall, Emirates Mall-da gəzin və Dubay Şopinq Festivalında Dubayda olsanız, inanılmaz endirimlər var. Ailəniz üçün suvenirlər və hədiyyələr almaq istəyirsinizsə, bunu turizm bölgələrində etməyin, qənaət əhəmiyyətli olacaq.\nOdur ki, qızıl bazarından (Qızıl bazarı) və bahalı restoranlardan uzaq dursanız, o zaman iki nəfərlik 1000-1200 dollarlıq yaşayış və yemək daxil bir həftəlik tətil kifayətdir.\nYox əgər, hələ də özünüzə rəva görürsünüzsə, Emirates Mall sizə xizək sürmə, buz konkisini Ski Dubayda hətta 40 dərəcə istidə də təklif edəcək.\nVə Wild Wadi Su Parkı, su sürüşməsindən saatda 40 km-ə qədər sürətlə enərək və ya iki metrdən çox hündürlükdə hovuzda süni dalğa yaradaraq əsəblərinizi qıdıqlayacaq. Dubai Moll-dakı akvarium sizi sualtı dünyasının gözəlliyi və dəniz meduzalarından tutmuş nəhəng köpəkbalıqlarına qədər sakinləri ilə heyran edəcək. Təəssüratlar uzun müddət davam edəcək! Beləliklə, növbəti səfərə qədər!\nDubayda bunun üçün o qədər imkanlar var ki, hətta ən şıltaq alış-veriş həvəskarı belə razı qalacaq. Dubayda yaxşı alış-veriş demək olar ki, hər yerdə ola bilər, necə deyərlər, təki pul olsun. Deyrədəki Qış bazarında və ədviyyat bazarında, əlbəttə ki, bunu etmək imkanı varsa, asanlıqla bazarlıq edə bilərsiniz. Həqiqətən də qiyməti ən azı 25-35% aşağı sala bilərsiniz! Bu mövzuda məqaləmizi oxumağınızdan əmin olun, o zaman Dubaydakı ticarət mərkəzləri və ticarət mərkəzləri şəbəkəsində mütləq itməyəcəksiniz.\nP.S. 2022-ci il fevralın 3-dən Dubay Əmirliyinin hakimiyyət orqanları bir sıra ölkələrdən gələn qonaqlar üçün tələbləri dəyişib. Emirates və flydubai aviaşirkətlərinin poçt siyahısına əsasən mənfi PCR testinin etibarlılığı 72 saatdan 48 saata endirilib. Qalan giriş qaydaları dəyişmir, onlar haqqında ətraflı bu linkdə oxuya bilərsiniz.\nP.P.S. Unutmayın ki, Əmirliklər öz qanunları olan müsəlman ölkəsidir, buna görə də geyim tərzini unutmayın (turistlərə loyal olsalar belə və alkoqol qadağası hələ də qüvvədədir (yalnız oteldə içə bilərsiniz) .


Süd Yolunda inkişaf etmiş yerdənkənar sivilizasiyaların sayı dəqiqləşdirilib\nRəvan Quluzadə Çərşənbə, 12 İyul, 2017.\n0 248 1 dəqiqə oxunma müddəti\nTədqiqatçılar Dreyk tənliyini bir qədər də dəqiqləşdirdikdən sonra, Süd Yolu qalaktikasında bizimlə əlaqə yarada biləcək potensialı olan minimum bir yerdənkənar sivilizasiya mövcud olduğu qənaətinə gəliblər.\nMüasir elm ictimaiyyətində yadplanetli həyatının mövcudluğu mövzusu ətrafındakı mübahisələr bir an belə olsun səngimək bilmir. Ssenarilər daha çox Dreyk tənliyinə istinad edilərək gözdən keçirilir. Bu formul (N = R × fp × ne × fl × fi× fc × L) Süd Yolu qalaktikasında yüksək inkişaf mərhələlərinə qalxmış yerdənkənar sivilizasiyaların sayını hesablamaq üçün nəzərdə tutulub. Buradakı “N” kosmik əlaqəyə hazır vəziyyətdə olan yüksək intellektli sivilizasiyaların sayıdır. Bu günədək aparılmış hesablamanın nəticəsi kimi Süd Yolunda bizdən savayı cəmi on belə sivilizasiyanın mövcud ola biləcəyi müəyyənləşdirilib.\nElə isə onlar niyə susur? Elm ictimaiyyətində bu sual Fermi paradoksunun yaranması üçün zəmin hazırlamış oldu. Adıgedən məşhur paradoks “əgər onlar çoxdursa, niyə yoxdurlar?” əks-arqumentini irəli sürür. Lakin bunu da unutmaq lazım deyil ki, həmin sivilizasiyaların çoxu kainatın müxtəlif və bizdən həddindən artıq uzaq hissələrində formalaşmış və ya milyard illər əvvəl məhv olmuş ola bilər.\nİndi isə amerikalı alimlər Dreyk tənliyini yenidən gözdən keçirib, onu Fermi paradoksu ilə “barışdırmağa” cəhd ediblər. Xorxe Soriano və həmkarları deyir ki, heç də bütün planetlərdə həyatın yaranması üçün münbit şərait yoxdur, üstəlik ifrat yeni partlayışlar kimi qalaktik kataklizmlər sivilizasiyaların mövcudluq müddətini məhdudlaşdıra bilər. Belə hallarda qamma-şüalar planetdəki həyatı çox qısa müddətdə yox edə bilər. Alimlər Dreyk tənliyinə iki parametrlə əlavələr etdiklərini deyirlər. Bunlar, ulduzlararası gediş-gəliş vasitələrinə malik olan inkişaf etmiş sivilizasiyaların faizi və onların mövcudluğunu davam etdirdiyi zaman aralığıdır. Bu parametrlər bilavasitə olaraq Dreyk tənliyinin əsaslarını maraqlandırır.\nƏldə edilmiş yeni nəticələr eyni zamanda həm optimistikdir, həm də bir o qədər də xoş deyil: inkişaf etmiş və bizimlə əlaqəyə hazır sivilizasiyalar, yəqin ki, mövcuddur, lakin onlar sayıla biləcək qədər azdırlar. Belə ki, ümumi yerdənkənar sivilizasiyalar arasında bizimlə əlaqə yaratmağa qadir nümayəndələrin payına cəmi 0,5% düşür. Qalaktikanın diski radiusu ilə müqayisə oluna biləcək məsafədə, yerlilərlə əlaqə yarada biləcək vasitələri olan azı bir inkişaf etmiş sivilizasiyanın mövcud olduğu müəyyənləşdirilib. Belə bir sivilizasiya isə, orta hesabla götürsək, 300 min illik yaşayış və inkişaf dövrü keçirsə, nəzəriyyədən çıxarılan qənaətlərə əsasən, özü haqda kainata və dolayısı ilə Yerə məlumat ötürməyə vaxtı kifayət edir.\ndreyk tənliyi Fermi paradoksu yadplanetlilər\nGələcək avtomatlaşdırılır, bəs bu işlərimiz üçün nə vəd edir?


Öcalan namizədi Məsud Bərzanidir\nPKK terror təşkilatı ilə Şimali İraq kürd muxtariyyəti arasında vasitəçilik edən Hama Amin Penjveni PKK lideri Abdullah Öcalanın muxtariyyət başçısı Məsud Bərzaniyə yazdığı məktubun məzmununu açıqlayıb.\nPublika.Az – ın Türkiyə mediasına istinadən verdiyi məlumata görə, o, İmralı adasında həbsxanada olan A.Öcalanın Şimali İraq kürd rəhbərliyininj başçısı Məsud Bərzanini Kürd Milli Konqresinin rəhbəri olaraq görmək istədiyini bildirib.\n“Öcalan yazdığı ilk məktubunda Bərzani ilə Leyla Zanayı Kürd Milli Konqresinə həmsədrlər olaraq təklif etmişdi. Ancaq bu variant Bərzani tərəfindən rədd edilib. Öcalan ikinci məktubunda isə Bərzanini Konqresin başçısı, Leyla Zanayı isə köməkçisi olaraq təklif edib. Hazırda bu təklif müzakirə edilir”, - Penjveni deyib.\nQeyd edək ki, L.Zana Diyarbəkrdən seçilən kürd əsilli bitərəf millət vəkilidir.


Çox yaşamağın ən dadlı yolu\n7 aprel, 2021 [11:46]\nAlimlər uzunömürlü yaşamağa imkan verən qida rasionu barədə araşdırma aparıblar.Tədqiqatlarda Şimali və Cənubi Amerikadan, Avropadan, Afrikadan, Avstarliyadan 1,9 milyon insan iştirak edib. Başqa sözlə desək, araşdırmalara 29 ölkənin əhalisi cəlb olunub.Mütəxəssislər xüsusən vətəndaşların qida rasionunda meyvə tərəvəzin nə dərəcədə yer tutmasına diqqət ediblər. 26 elmi işin nəticələri də araşdırmalar zamanı istifadə olunub.Son nəticə olaraq bu qərara gəlinib ki, uzun ömürlü olmaq üçün gündə 5 dəfə meyvə və tərəvəzdən istifadəö etmək lazımdır. 3 dəfə tərəvəz, iki dəfə meyvə olmaqla. Bu ürək damar xəsətliklərinin, xərçəngin yaranmasının qarşısnı alır. Həkimlər qeyd ediblər ki, beş dəfədən artıq istifadə məsləhət deyil. Gündə ən az beş boşqab çiy tərəvəz və meyvə qəbul edilməlidir.Bədənimizin ehtiyac duyduğu vitaminlərlə və mikroelementlərlə təmin edilməsi üçün nizamlı tərəvəz və meyvə qəbulı çox əhəmiyyətlidir. Hər pay çiy salat və tərəvəz yeməklərinə yer vermək və ara paylarda təzə meyvə şirələrini və meyvələri seçmək sağlam qidalanmanin bir parçasıdır.\nBütün tərəvəz bitkiləri də faydalı hesab edilə bilməz. Xüsusən kartof, noxud və qarğıdalı ölüm riskini azaltmır.\nSağlam qidalanma barədə dietoloqların hamısı eyni fikirdə deyil. Hətta hər kəsin öz fikri, öz metodu var desək yanılmarıq. Ümumiyyətlə sağlam qidalanma anlayışı həyatımıza arıqlama trendi ilə birlikdə daxil oldu. Lakin bu gün bütün dünyada sağlam qidalanma dedikdə orqanik, təbii, kənddən bir başa süfrəyə gələn qidalar başa düşülür.\nDietoloqlar gündə ən çox 4 dəfə yeməyi məsləhət görürlər. Qida qəbulu arasındakı fasilə 2,5 saat olmalıdır, bu müddət ərzində orqanizm qidanı həzm edə bilir. Qida rasionuna həm zülal, həm də yağ və karbohidratlar mütləq daxil edilməlidir. Onlar orqanizmin düzgün işləməsində və yeni hüceyrələrin yaranmasında mühüm rol oynayır.\nDeyirlər insan nə yeyirsə odur. Sağlam qidalanmanin mənası kafi və balanslı qidalanmaqdır. Kafi qidalanma, adamın ehtiyac duyduğu qida elementləri və enerjini təmin edəcək miqdarda qida qəbul etmə mənasını verər. Balanslı qidalanma isə enerji və qida elementləri ehtiyacının dəyişik qaynaqlardan təmin edilməsidir. Bir adam ola bilər kafi qidalanır, əgər fərqli qidalar qəbul etmirsə, yəni tək növ qidalanırsa, qidalanma baxımından risk altındadır.\nBişirmə üsullarınızı doğru seçin. Həyatdan həzz alaraq , xəstə olmadan uzun illər yaşamaq və həmişə rahat və enerjili olmanın ən kəsə yolu olan sağlam qidalanma həyat boyu davam etdirilməlidir. Yayılmış fikirlərin əksinə, sağlam qidalanma bahalı ya da ləzzətsiz deyil.


Şüurlu yaşamaq » www.derinbilgiler.net\nwww.derinbilgiler.net » Məqalələr » İmani » Şüurlu yaşamaq\nMüəllif: Terish Tarix 27-01-2015, 11:55, Baxılıb: 449\nHamımız hər gün bir çox işlərlərlə məşğul oluruq. Əksəriyyətimiz bütün enerjimizi, bütün düşüncəmizi sadəcə maddi vəziyyətimizin yaxşılaşdırılmasına və bu kimi gündəlik tələbatlara sərf edirik. Təbii ki, bunlar normaldır. Lakin əslində biraz dərin düşünəndə yaşamağa hamı yaşayır. Yəni məsələ yaşamaq deyil. Məsələ necə yaşamaqdır. Doğrumu yaşayırıq, yalnışmı yaşayırıq, hər şey elə bunlardanmı ibarətdi? Biraz bu suallar üzərində düşünsək, həyatımızı daha fərqli məcralarda görə bilərik.Həyatımızı kortəbii şəkildə yanaşmamalıyıq. Yəni niyə yaşadığının fərqində olmaq və yaradılış məqsədi istiqamətində yaşamalıyıq. Buna şüurlu yaşamaq da deyə bilərik. Yəni niyə yaşadığını bilərək yaşamaq. Hardan gəldiyini, harada olduğunu və hara gedəcəyinin fərqində olaraq yaşamaq çox fərqli bir duyğudur. İnsan şüurlu şəkildə yaşadıqda məqsədsiz olmadığı üçün qəti və dəqiq insan olur. Mənasız ömür sürmür. Niyə yaşadığının şüurunda olur və həyatında hər şeyi şüurlu edir. Əslində xoşbəxt, yüksək səviyyəli, şən və mənalı həyatın sirri də budur. Bəs bunu necə əldə edə bilərik? Necə şüurlu yaşaya bilərik?Bunun üçün əsas şərt düşünməkdir. Düşünmək möhtəşəm bir dizayn nümunəsi olan insana verilmiş ən vacib qabiliyyətdir. Düşünmək insanı həqiqətləri axtarmağa, dünyanı, kainatı, özünü araşdırmağa və kim olduğunu, dünyanın hara olduğunu və insanın dünyada niyə yaşadığını aydınlaşdırmağa kömək edir. İnsan bu sualların cavabını tapdıqda artıq özünü tanımış, dünyanı tanımış və dünyada yaşama məqsədini öyrənmiş olur ki, bunlar da şüurlu yaşamağın, məqsədli və doğru bir həyatın əsas şərtidir.Bir çox insanı şüurlu şəkildə yaşamaqdan məhrum edən amillərdən biri də əvvəldə vurğuladığım kimi, işləri, ictimai-siyasi fəaliyyəti, məişət problemləri və s. kimi məsələlərdir. Lakin bu da açıq həqiqətdir ki, əslində istər iş həyatında, istər məişət zəminində olan bütün problemlərin səbəbi də əslində insanın öz məqsədinin nə olduğunu və doğru həyatın nə olduğunu müəyyənləşdirmədən bu işlərə başlamasıdır. Bunun üçün də bizi düşünməkdən heç nə çəkindirməməlidir.Yaxşı bəs mən şüurlu bir həyatın təmin olunması üçün düşünmək deyəndə nəyi nəzərdə tuturam?Yəni misal üçün hal-hazırda başımızın üstündə adına "atmosfer təbəqəsi" deyilən görünməyən bir hava qatınin bizi hər gün meteor yağmurundan qoruduğunun, bizim tənəffüs etməyimiz üçün lazım olan 21% oksigen miqdarını təmin etmək üçün bitiklərlə okeanlarda yaşayan sianobakteriyaların bir- birilə əməkdaşlıq etməsini, hal-hazırda kosmosda ən az -200 C teperatur olduğu halda, bizim burada rahat yaşaya bilməyimizi, həyat üçün labüd bütün qazların və lazımlı maddələrin yer kürəsində təbii olaraq mövcud olmasını, hər saniyə bədənimizdə varlığından belə xəbərsiz olduğumuz fermentlərin bizim sağ qala bilməyimiz üçün çox möhtəşəm və mürəkkəb əməliyyatlar həyata keçirdiyinin, yeriyə bilməyimiz, danışa bilməyimiz və ümumiyyətlə yaşaya bilməyimiz üçün orqanizmimizdə hər an alimlərin anlamaqda belə çətinlik çəkdiyi çox mürəkkəb ama çox yüksək şüur nümunələrinin gerçəkləşdiyini, bütün fiziki qanunların sırf bizim rahat yaşaya biləcəyimiz nisbətdə olduğunun və bunun kimi milyonlarca insanı düşündürəcək möcüzəvi amilləri nəzərdə tuturam. Əgər biz hər gün şüurlu şəkildə burada sadaladıqlarım və sadalamadıqlarım bu kimi gündəlik qarşılaşdığımız, içində olduğumuz bu amillər üzərində dərin-dərin düşünsək və araşdırsaq, həqiqətən də həm kainatı, həm dünyanı, həm özümüzü tanımış olarıq həm də həyatın nə olduğunu və məqsədinin də nə demək olduğunu müəyyən etmiş olarıq.Düşünən bir insan olmaq avtomatik olaraq şüurlu fəaliyyəti də təmin edir. Məsələn, hər gün çoxumuz ağacların, müxtəlif bitkilərin yanından keçirik və yaxud onlarla eyni mühitdə oluruq. Lakin çox azımız bu ağacların əslində 1mm ölçüsü olan bir taxta parçasından, yəni toxumdan çıxdığı barədə düşünmür. Halbuki, biraz durub düşünsək ki, həqiqətən necə olur ki, ağılı və şüuru olmayan bir balaca toxumdan yüz metrlərlə hündürlüyü olan, tonlarla çəkisi olan bir ağac necə çıxa bilir. Ağac növlərinin bir-birindən çox fərqli xüsusiyyətləri olur, lakin onların toxumları demək olar ki, eynidir. Şüursuz toxumlar hardan bilir ki, torpaqdan hansı mineralı sormaq lazımdır. Alma ağacının toxumu özünə lazım olan mineralları sorur. Başqa bir meyvə ağacının toxumu isə özünə lazım olacaq başqa minerallardan istifadə edir. Bəs bu toxum bu fərqli çeşiddəki mineralları necə ayırd edə bilir? Hardan tanıyır? Bu kimi sualları hər ağacı, hər növ, rənglərdəki gülləri görən insan özünə versə bu suallar üzərində səmimi olaraq düşünsə, bütün bu yüksək şüuru təbii ki, toxumların özünün göstərə bilməyəcəyinin fərqinə varar. Və artıq ağaca, gülə bitiklərə və ümumiyyətlə canlılara adi bir nəsnə kimi yanaşmaz. Onların çox yüksək bir şüur, ağıl və elm sahibinin elmini daşıdıqlarını, və bu canlıların yüksək Elm Sahibi Yaradıcının varlıq əlamətlərini öz üzərlərində çox bariz daşıdıqlarının fərqinə vararlar.Və bunun fərqinə varan hər kəs artıq başını məişət işlərindən ayırıb həyatın heç də düşündüyü kimi sadə və mənasız olmadığını, Yaradıcının çox yüksək bir sənət əsəri olduğunu və bizim də bu dünyada bir məqsədimizin olduğunu anlayar.Mövzunu yerin dairəvi olduğunu bəyan edən və göyü ilk dəfə teleskobla görən məhşur elm adamı Qalileo Qalileyin sözləri ilə davam etdirək: "Təbiət, şübhəsiz ki, Tanrının ikinci kitabıdır". Qalileonun da bildirdiyi kimi Təbiət Allahın əsəridir. Lakin bu nəticəyə gəlmək üçün Qalileo kimi bizim də hamımız təbiət haqqında, dünya haqqında, özümüz haqqında davamlı düşünməli və araşdırmalıyıq. Bu vasitə ilə düşünən bir insan kimi həyatın mənasını anlaya və doğru şəkildə yaşaya bilərik.Savalan Məmmədli\nDüşünməyin gətirdiyi aydınlıqDüşünmək qorxusu və fəsadlarıMəna böhranı – səbəbi və həll yoluBizim yaşaya bilməyimiz üçün nə qədər oksigenə ehtiyacımız olduğunu bir qru ...Vicdanınızın səsini dinləyirsinizmi?


Bu tərəvəz əhvalı yüksəldir | Report.az\nBu tərəvəz əhvalı yüksəldir Yemişin lətindəki faydalı maddələr insanın sinir sisteminə müsbət təsir edir və əhvalı yüksəldir\n7 Avqust , 2020 04:12\nYemişin lətindəki faydalı maddələr insanın sinir sisteminə müsbət təsir edir və əhvalı yüksəldir.\n“Report” “Moskva” agentliyinə istinadən xəbər verir ki, bunu Rusiyanın paytaxtı Moskvanın Səhiyyə Departamentinin dietoloqu Antonina Starodubova söyləyib.\n“Yemişin faydası onun böyük çeşidli tərkibi ilə əlaqəlidir. Qovun A, C, B, E kimi vitaminlər, fol turşusu, beta-karotin, kalium, maqnezium, fosfor, kobalt, silisium kimi miniral maddələrin zəngin mənbəyidir”, - dietoloq qeyd edib.\nA.Starodubovanın sözlərinə görə, belə zəngin tərkibin sayəsində yemiş antioksidant xüsusiyyətlər, sidikqovucu təsirlərə malikdir, həmçinin sinir və ürək-damar sisteminə müsbət təsir göstərir, əhvalı yüksəldir, mədə-bağırsaq traktatının fəaliyyətini normallaşdırır. Bundan başqa, yemiş ateroskleroz və onkoloji xəstəliklərin inkişafına əngəl olur.\nBununla belə, mütəxəssis gündə 400 qramdan çox qovun yeməməyi tövsiyə edib.


Məktəblərdə qəribə vəziyyət yaranıb - sherg.az\n2019-06-11 10:59:46 | 209 dəfə oxunub\nMəktəblərdə qəribə vəziyyət yaranıb\nHavalar kəskin istiləşib, dərslər başa çatıb, amma Təhsil Nazirliyi inadından dönmək istəmir\n"Bala, «tez ol, dur, müəllimin telefonuma mesaj yazıb ki, məktəbə komissiya gələcək, şagirdlərin dərsə gəlib-gəlmədiyini yoxlayırlar, uşağı məktəbə göndər»\nNabatəli Qulamoğlu: "Uşaqları məcburən məktəbə çağırmaqla uşaqlarda məktəbə də nifrət oyadırlar, dərs oxumağa da"\nUşaqlar zülüm ayaqlayır. Bu istidə məktəbə gedib-gəlirlər, həm də boş-boşuna. Tədris proqramı çoxdan başa çatıb, məktəbdə dərs keçən yoxdu. Müəllimlər əmək haqqı alır deyə, məcburdu, vaxt «öldürür», şagirdlər də istidən «ölür». Mənasız bir situasiya yaranıb. Hamı bilir ki, məktəblərdə tədris yoxdur, dərslər bitib. Amma hamı – yəni, təhsilə cavabdeh qurumlar və şəxslər özlərini elə göstərir ki, guya, orta məktəblərdə dərslər davam edir, şagirdlər məktəbə sevinə-sevinə, az qala uça-uça gəlirlər, davamiyyət də lap əladır. Anlamaq həqiqətən çətindi ki, özümüzü niyə aldadırıq?\nYaxın qohumumuz olan 6-cı sinif şagirdi artıq 1 aydır ev tapşırıqları yazmaqdan bezdiyini deyir. Soruşursan, məktəbdə dərs keçirsiniz, cavab verir ki, yox, müəllim ancaq ev tapşırıqları verir, heç yoxlamır da. Eləcə tapşırır ki, yazın, yazın…\nDünənsə lap maraqlı hal yaşandı. Deməli, fağır uşaq axşamdan sevinib, şirin-şirin yatıb ki, bəs sabah məktəbə getməyəcəm. Müəllim deyib, gəlməyə bilərsiz. Sübh tezdən anası uşağı hövlnak oyadıb ki, tez ol, qalx, məktəbə gedirsən. Uşaq yazıq-yazıq dillənib ki, axı bu gün məktəbə getməli deyil. Anası isə «tez ol, dur, müəllimin telefonuma mesaj yazıb ki, məktəbə komissiya gələcək, şagirdlərin dərsə gəlib-gəlmədiyini yoxlayırlar, uşağı məktəbə göndər».\nBelə acınacaqlı bir vəziyyətdir, orta məktəblərdə. Amma eşidən varmı ki?! Kor tutduğunu buraxmayan kimi, nə vaxtsa qərar veriblər ki, tədris ili sentyabrın 15-i başlayıb, iyunun 15-i bitir, səhv də olsa, reallıqla ayaqlaşmasa da, «qərarın geriyə qüvvəsi yoxdur», deyib səhvlərində israr edirlər. Bu qərarı şəraitə uyğun dəyişmək bu qədərmi çətindir?\nHəm də bir halda ki, məsələ uşaqlarla bağlıdır. 7-8 yaşlı, lap olsun 10-11, fərq etmir, şagirdləri, müəllimləri havanın bu istisində məktəbə aparıb-gətirmək belə vacibdirmi? Qərarları iqlim şəraitinə, həmçinin, ümumiyyətlə mövcud vəziyyətə uyğunlaşdırmaq təcrübəsinə heçmi bələd deyillər? Danışanda, Avropa təcrübəsindən, Avropa təhsilinə inteqrasiyanı önə çəkirlər. Nə oldu? Dərslərin, başqa səbəb demirəm, havaların isti keçməsinə görə, vaxtından tez dayandırmaq qərarını vermək üçün neçə bal cürət lazımdır görəsən?\nHidrometeoroloji Departament edan edib ki, sabah (bu gün – red) paytaxtda 38 dərəcə isti gözlənilir. Bu, kölgədə istinin dərəcəsidir. Dərəcə məhz kölgədə ölçülür, bunu bilərlər hər halda. Kölgədə 38 dərəcə isti açıq havada, ictimai nəqliyyatda havanın temperaturunun 40-ı «döyməsi»dir. 40 dərəcədə uşaqları Günəşin yandırıcı şüaları altında qovurmaq kimə lazımdır? Bununla təhsilimiz guya Oksford Universiteti səviyyəsinə çatacaq.\nTəhsil eksperti Nabatəli Qulamoğlu «Şərq»ə açıqlamasında həqiqətən də acınacaqlı bir vəziyyət yarandığını bildirdi:\n- Nəvələrim orta məktəb şagirdidir və mən onların necə əzab çəkdiyini görürəm, ürəyim ağrıyır. Uşaqları bu qədər incitmək insanlığa sığmır. Bir neçə il sentyabrın ilk ongünlüyündə havaların hədsiz isti keçməsini əsas gətirib tədris ilinin başlanmasını 15 sentyabra təyin etdilər. İndi də iqlim dəyişib. Mayın sonları, iyunun əvvəlindən havalar kəskin istiləşib. İqlim şəraiti əsas alınırsa, indi də dərsləri vaxtından iki həftə əvvəl dayandırsınlar.\nBununla şagirdlərimiz bisavad olmayacaq, amma bu isti havalarda uşaqları məcburən məktəbə çağırmaqla uşaqlarda məktəbə də nifrət oyadırlar, dərs oxumağa da. Hamımız bilirik ki, bir aydır dərslər başa çatıb, tədris proqramı faktiki bitib. Niyə uşaqları əsassız yerə yorurlar? Şəraitə, hansısa gözlənilməz hala uyğun qərar vermək təcrübəsi bütün dünyada var. Necə olur, şiddətli küləyi əsas gətirib şagirdlərə həmin gün məktəbə getməməyi tövsiyə edə bilirlər, amma tədris proqramının bitdiyi, havaların da kəskin istiləşdiyi bir vaxtda dərslərin dayandırılması ilə bağlı qərar verməkdə çətinlik çəkirlər? Bu inadı anlamaq həqiqətən çətindir.\nN.Qulamoğlu tədris ili ilə bağlı qərarın Təhsil Nazirliyinin səlahiyyətində olmadığını da dedi:\n- Bu məsələdə Təhsil Nazirliyinin heç bir rolu yoxdur. Onlardan nəsə gözləməyinə dəyməz. Amma məni narahat edən, həm də valideynlərin susqunluğudur. Gərək valideynlər bu duruma etiraz etsin. Və dərs keçilməyən məktəbə uşaqlarını göndərməsinlər. Özü də bu istidə. Bəlkə də valideynlər nazirlik qarşısında məsələ qaldırsalar, qərara yenilən baxılar. Günlərdir danışılan bu problemin sadə bir həll yolu var, o da tədris ilinin sentyabrın əvvəli başlayıb mayın sonlarında yekunlaşmasıdır. Bizim məktəblərimizin infrastrukturu da isti havaya uyğun deyil. Bunu da nəzərə almırlar.


Azərbaycan kosmosa zəfəran göndərəcək - Kosmik araşdırmalarda bir ilk » Ovqat.com\nİnsan oğlunun “kainatda bizdən başqa həyat varmı” marağı kosmosla tanışlığımızın əsasını qoyub. Bu maraq nəticəsində kosmosa itdən tutmuş insana qədər bir çox varlıqlar göndərilib. Amma kosmosa bitki göndərmək heç kimin ağlına gəlməyib.\nOvqat.com xəbər verir ki, bu ilkə deyəsən Azərbaycan imza atacaq.\nÖzü də milli “kosmonovatlarımız” kosmosa nə göndərmək istəsələr yaxşıdır? – Zəfəran. “Kosmos hara, zərəfan hara? Dünyada belə nadir yerlərdə yetişən və məhz buna görə də od qiymətində olan zəfəranın göydə nə işi var”, deyib iddiamıza şəkk etməyin. İnanmırsınızsa, gəlin, tanınmış jurnalist Cavanşir Həsənlinin ortaya çıxardığı sənədlərə nəzər salaq.\n"AZƏRKOSMOS" kosmosa zəfəran (!) göndərəcək.\n“Ötən həftə "AZƏRKOSMOS" AÇIQ SƏHMDAR CƏMİYYƏTİ “Absheron Saffron LTD” MMC-ni "Zəfəranlı qida məhsullarının satın alınmasına dair" tenderin qalibi elan edib. Bunun üçün şirkətə 35399.29 manat ödəyəcək.\n"Qalib" şirkətin sahibi Mərkəzi Neftçilər Xəstəxanasının direktorunun birinci müavini Yüzbaşıyev Həbib İsrafil oğludur.\nKosmos, Mərkəzi Neftçilər Xəstəxanası, zəfəran...nəsə bir şey çıxacaq”.\nHələ də Azərbaycanın bir ilkə imza atacağına şübhəniz varsa, sual oluna bilər: Ruslar 1957-ci ildə kosmosa it göndərə, üzərindən 50 il keçəndən sonra həmin itə Rusiyanın paytaxtında heykəl qoya bilərlər, biz ölkəmizdə yetişən, dünyanın ən nadir və qiymətli bitkilərdən sayılan zəfəranı kosmosa göndərə bilmərik? Axı bizim məntiqimizə görə, kimə daş atsan, itə dəydiyi halda, zəfəran ələ düşməyən bitkilərdəndir. Heç görübsünüzmü ki, itə mahnı bəstələyək? Baxmayaraq ki, “Layka göydə ham-ham edəndə bizim ən görkəmli şairlərimiz ondan ilham alıblar”, amma itə mahnı bəstələmək heç bir bəstəkarımızın ağlına gəlməyib.\nZəfəranın şərəfinə isə yazılmış gözəl mahnımız var. İnsadırmı, başqa planetdə yaşayanlar bu gözəl bitki barədə məlumatsız olsunlar?\nAna səhifəyə qayıt Baxış: 4 001 Tarix: 3-07-2020, 07:26\nÇin kosmosa iki peyk göndərdi\nRusiya kosmosa 19 peyk göndərdi\nRusiya terminatorunu kosmosa göndərəcək\nABŞ-ın gizli missiyası: Rusiya X-37B-nin məqsədini açıqladı\nVəfat etmiş yüz insanın külü kosmosa göndərilir –“Qəbristanlıq" Yer kürəsi ətrafında fırlanacaq


150 il ömrü olan EVLƏR: Onların müsbət və mənfi tərəfləri nələrdir? - Xəzər Xəbər\n150 il ömrü olan EVLƏR: Onların müsbət və mənfi tərəfləri nələrdir?\nİqtisadiyyat | 08:44 • 20 May 2022\nİlkin mənzil bazarında monolit binalarla bağlı elanlara tez-tez rast gəlmək olur.\nBəs bu binalar nə ilə fərqlənir?\nMonolit ev bütün bina çərçivəsinin, xarici divarların və əsas mərtəbələrin betondan töküldüyü, birləşmələr olmadan vahid bir quruluş meydana gətirdiyi şəkildə qurulmuş bir kompleksdir. Hazırda yalnız çoxmənzilli binalar deyil, həm də şəxsi koteclər və digər obyektlər də belə tikilir. Hesab olunur ki, monolit evlər daha davamlıdır və 100-150 il dayana biləcəklər. Bu dizayn həmçinin rütubət və küləyin keçməsinə imkan vermir, zəlzələlərə davamlıdır.\nMonolit evlərin tikintisi bütün işlərin yerində həyata keçirilməsi ilə fərqlənir. Panel və ya digər növ evlərdən fərqli olaraq, bu tip tikililər üçün bütün materiallar tikinti sahəsinə gətirilir. Əvvəlcə, təməl tökülür. Təməl çox vaxt bir metr uzunluğunda bir beton plitədən ibarət olur, zəruri hallarda idarə olunan yığınlarla gücləndirilir. Özül çərçivənin kəmərinə çevrilən möhkəmləndirici ilə gücləndirilir.\nDaha sonra tökmə beton divarların tikintisinə başlanır. Birbaşa yerində, beton tökmək üçün forma ilə dayanacaq strukturlar yığılır. Qəlib müxtəlif materiallardan hazırlana bilər - ağac, polad və ya alüminium. Ən çox istifadə olunan material polistiroldur.\nQəlib artıq qurudulmuş və bitmiş divardan ayrıldıqda və daha yüksək səviyyəyə köçürüldükdə çıxarıla bilər. Bu ən sərfəli seçimdir. Sabit konstruksiya divarda qalır, divarların əlavə gücünə istilik və səs izolyasiyasına xidmət göstərir. Bu, ən çox azmərtəbəli binaların tikintisində edilir.\nÇoxları üçün monolit evlər etibarlılıq və keyfiyyətlə sinonimdir. Bu yolla getdikcə daha çox yeni binalar tikilir.\nEkspert Elnur Azadov “Report”a belə tikililərin üstünlüklərindən danışıb:\n“Belə tikililərin bir çox üstünlükləri var. İlk öncə tikintinin sürəti. Çoxmərtəbəli binalar bu üsulla bir-iki ilə tikilə bilər. Bitişik və mümkün çatların olmaması hesabına bu binaların aşınma müqaviməti 100 ildən çox ola bilər. Monolit binalar həm də yüksək seysmik davamlıdır. Quruluşun bütövlüyünə görə ev bərabər şəkildə daralır, divarlardakı çatlar isə minimaldır. Bu şəkildə fərdi bir ev tikirsinizsə, son işləri görmədən də dərhal içəri keçə bilərsiniz. Xarici divarların səs və istilik izolyasiyası təmin edilir.\nBundan başqa bu cür tikililərin geniş imkanları var. Monolitdə daşıyıcı divarlar xaricidir. Bütün daxili divarlar, bir qayda olaraq, köçürülə və çıxarıla bilər. Üstəlik, bir çox tərtibatçı mənzillərdə daxili divarları olmayan monolit evləri icarəyə götürür ki, sahiblər layihəni özləri planlaşdıra bilsinlər. Qəliblərlə əldə edilən hamar divarlar tikinti bitmədən kirayəyə verildikdə üstünlük hesab olunur. Sonrakı təmir üçün daha az material və iş tələb olunur”.\nEkspert monolit binaların çatışmazlıqları haqqında da danışıb:\n“Pis hava şəraitində tikintini aparmaq mürəkkəbdir. Xüsusən də yağış və qar altında islanan yarımçıq tikililər bundan əziyyət çəkir. Uzunmüddətli mənfi təsir nəm betona, digər xoşagəlməz nəticələrə səbəb ola bilər. Doğrudur, indi beton istilik texnologiyası kimi istifadə olunur, bu da qışda monolit tikməyə imkan verir. İnşa mərhələsində tikintiyə ciddi nəzarət tələb olunur. Bütün ev yerində tikildiyi üçün inşaatçılar yüksək səviyyəli peşəkarlar olmalı və nə etdiklərini başa düşməlidirlər. Məsələn, panel evlərin tikintisi zamanı inşaatçılar yalnız konstruktor kimi fabrikdə hazırlanmış hissələri yerində yığırlar.\nİstilik izolyasiyası kərpic evlərə nisbətən monolit binalarda daha aşağıdır. Xüsusilə qışda mənzillərin həmişə soyuq olacağı riski var. Digər bina növləri ilə müqayisədə üstünlüklərə görə monolit evlərdə mənzil bahalıdır. Bir mənzilin qiyməti paneldən və hətta bəzi kərpic evlərdən daha yüksək olur”.\nTikinti şirkətlərindən birinin direktoru Melanya Süleymanova hesab edir ki, yüksək mərtəbəli yaşayış və qeyri-yaşayış binalarının inşasında monolitdən istifadə edilməsi mütləqdir:\n“Monolit birinci növbədə binanın təhlükəsizliyi, yük daşıması dayanıqlığı, sığortası deməkdir. Əgər hər hansı bir tikili monolitsiz inşa edilirsə, o binanın möhkəmliyindən söhbət gedə bilməz. Hər hansı bir təbii fəlakət yaranarsa, monolitsiz inşa edilən binaların uçma təhlükəsi 100 % olar.\nOnun üçün də hər hansı bir bina inşa ediləcəksə, ilk növbədə onun eskiz layihəsi hazırlanır və onun monolit hissəsi qeyd olunur. Onun üzərində də hesablamalar aparılır. Monolit binalardan mənzil almaq sərfəlidir. Monolit binalara xərc çox çıxır, material çox sərf olunur. Amma nəticədə təhlükəsizdir”.\n← POS-terminalların qeydiyyatı ilə bağlı YENİ QƏRAR Dollar 58 rubldan aşağı düşdü - 2018-ci ilin aprelindən ilk dəfə →\nYem ucuzlaşa bilər QƏRAR\nAzərbaycan neftinin qiyməti 127 dollara yaxınlaşdı\n12:25 • 30 İyun 2022\n09:38 • 30 İyun 2022\n13:28 • 29 İyun 2022\n11:23 • 29 İyun 2022\nSu ehtiyatlarının qiymətləndirilməsində “Azersky”dan istifadə olunacaq\n16:12 • 28 İyun 2022\n38,801 | 12:48 • 29 İyun 2022\n16,362 | 13:23 • 27 İyun 2022\n10,197 | 12:16 • 28 İyun 2022\n9,038 | 11:47 • 28 İyun 2022


BMT-nin Qida hüququ üzrə xüsusi məruzəçisi Gəncədədi – XəbərAl.Az\nGəncə Şəhər İcra Hakimiyyəti başçısının birinci müavini Elnur Rzayev BMT-nin Qida hüququ üzrə xüsusi məruzəçisi Hilal Elverin başçılıq etdiyi nümayəndə heyətini qəbul edib.\nXəbərAl.az xəbər verir ki, görüşdə regionun qida təminatı, bu istiqamətdə kənd təsərrüfatı sektorunun oynadığı rol və mövzu ilə bağlı digər bir sıra məsələlər müzakirə edilib.\nŞəhər icra hakimiyyəti başçısının birinci müavini Elnur Rzayev rəsmi qonağı salamlayaraq, onu Gəncədə görməkdən məmnun olduğunu dilə gətirib.\nSəmimi qəbula görə təşəkkürünü bildirən Hilal Elverin, Azərbaycana, o cümlədən Gəncəyə səfərinin məqsədindən söz açıb. O qeyd edib ki, əsas niyyəti Azərbaycanda qida hüququ təminatının qiymətləndirilməsi, insanların qazancına təsir göstərən ölkənin qida və kənd təsərrüfatı siyasətinin daha yaxından öyrənilməsidir. O həmçinin, münasib təcrübəni, eləcə də çətinlikləri müəyyən etmək məqsədilə müzakirələr aparmağı, hökumətə və digər dairələrə faydalı tövsiyələr verməyi hədəfləyir.\nSöhbət zamanı Gəncənin qida təminatı, kiçik və orta sahibkarlığın inkişafı, əhalinin gəlirləri və digər məsələlərə toxunulub, qonağı maraqlandıran suallar cavablandırılırb.\nBMT-nin Qida hüququ üzrə xüsusi məruzəçisi Hilal Elver Gəncəyə səfəri çərçivəsində vətəndaş cəmiyyəti təşkilatları və digər icmalarla da bir sıra görüşlər keçirəcək.\nOXUMA SAYI: 702\nXəbər verdiyimiz kimi, prezident İlham Əliyev Ramil Usubovun Azərbaycan Respublikasının Prezidenti yanında Təhlukəsizlik Şurasının katibi təyin edilməsi haqqında sərəncam imzalayıb. Unikal.org Azərbaycan Respublikasının Prezidenti yanında Təhlukəsizlik Şurasının katibinin gördüyü işlər barədə məlumatları təqdim edir. Azərbaycan Respublikasının Prezidenti yanında Təhlükəsizlik Şurası – 10 aprel 1997-ci ildə yaradılıb. Şura 1997-ci il aprelin 10-da Prezidentin Fərmanı ilə yaradılıb. […]\nTibb üzrə Nobel mükafatının laureatları AÇIQLANDI


UNEC müəllimi Kembric Universitetində\nAzərbaycan Dövlət İqtisad Universitetinin (UNEC) Beynəlxalq İqtisadiyyat kafedrasının müəllimi Təhmasib Əlizadə Böyük Britaniyanın Kembric Universitetində keçirilən “Kembric İqtisad Jurnalının 40 illiyi” konfransında iştirak edib.\nDünyanın ən qədim universitetlərindən biri olan və dünya universitetlərinin reytinqində ilk beşlikdə yer alan Kembric Universitetinin “Kembric Siyasi İqtisad Birliyinin” təşkil etdiyi konfrans iki gün davam edib. Konfransda dünyanın bir çox ölkəsindən iqtisadçılar və elm adamları təqdimatlarla çıxış edib, müzakirələrə qatılıblar. Konfrans üç panel üzrə təşkil olunub. Hər panel üzrə ayrıca və ümumilikdə müzakirələr təşkil edilib. Kembric Universitetinin professorlarının da qatıldığı müzakirələrdə UNEC təmsilçisi Təhmasib Əlizadə iqtisadi təhsilin mövcud durumu və gələcək inkişafı barədə fikir mübadiləsi aparıb.\nKonfransda iqtisad elminin gələcək inkişafı, iqtisadi artım və iqtisadi yüksəlişlə bağlı müxtəlif fikirlər səsləndirilib, təhlillər edilib.


Ag ev Azərbaycana maliyyə yardımını ləğv edəcək – EURO ASIA NEWS INTERNET NEWSPAPER\nApril 25, 2017 Euro Asia New's\nABŞ Dövlət Departamentinin xətti ilə bir sıra inkişaf etməkdə olan ölkələrə maliyyə yardımı azaldılacaq və ya tamamilə ləğv ediləcək.\nBu barədə ABŞ Dövlət Departamentinin 15 səhifəlik büdcə sənədində deyilir.\nDonald Trampın ABŞ prezidenti seçilməsindən sonra tərtib edilən plan özündə inkişaf etməkdə olan ölkələrə yardımın üç dəfə azalmasını ehtiva edir.\nSənəd layihəsinə görə, Azərbaycan, Qazaxıstan, Türkmənistan, Belarus kimi ölkələrə Dövlət Departamenti xətti ilə maliyyə yardımı ləğv edilə bilər. Ermənistana maliyyə yardımı 77,3%, Moldovaya 47,4%, Ukraynaya 68,8% azalacaq. Azalma həmçinin Gürcüstana da şamil olunacaq.\nSənəddə, həmçinin ölkə xaricində layihələrlə məşğul olan ABŞ Beynəlxalq İnkişaf Agentliyinin ABŞ Dövlət Departamenti ilə birləşdirilməsi planı yer alıb.\nPrevious Cüdo federasiyasında saxtakarlık – Rövnəq Abdullayevində bu məsələlərdən xəbəri var\nNext 45 milyarlık petrol kemeri ve Erdoğan’la Aliyev’in ortakların gaz ticareti


Azərbaycan Respublikası Prezidentinin 27 dekabr 2018-ci il tarixli 852 nömrəli Sərəncamı ilə təsdiq edilmiş “Azərbaycan Respublikasında yol hərəkətinin təhlükəsizliyinə dair 2019-2023-cü illər üçün Dövlət Proqramı”nın həyata keçirilməsi üzrə Tədbirlər Planının icrasını təmin etmək məqsədi ilə Azərbaycan Respublikası Təhsil Nazirinin 28 yanvar 2019-cu il tarixli F-51 nömrəli əmrinə əsasən Qalacıq kənd tam orta məktəbində “Yol hərəkəti qaydalarını öyrənək və əməl edək!” adlı maarifləndirmə tədbiri keçirilib.\nTədbirdə çıxış edən məktəbin direktoru Rusan Qasımov məktəbdə müəllimlərin, evdə və yollarda isə valideynlərin, ictimaiyyət nümayəndələrinin üzərinə böyük məsuliyyət düşdüyünü diqqətə çatdırıb. Qeyd edib ki, son illər Azərbaycanın iqtisadi inkişafı nəticəsində ölkədə xeyli sayda yeraltı və yerüstü keçidlər inşa edilsə də, piyadalar bu keçidlərdən istifadə etmək əvəzinə, qadağan olunan yerlərdən keçirlər. Baş verən yol-qəza hadisələrinin təhlili göstərir ki, nizamlanmayan yerlərdən keçən piyadaların vurulması halları müşahidə olunur. Sonda yol hərəkət qaydalarını izah edən film nümayiş olunub. Tədbirin sonunda məktəbin V-IX sinif şagirdləri arasında “Yol hərəkəti qaydalarının ən yaxşı bilicisi” müsabiqəsi elan edilib.\nQalacıq kənd tam orta məktəbinin tədbirlər planına uyğun olaraq “Gənc ekoloqlar” klubu üzvlərinin təşkilatçılığı ilə 12 Noyabr – Azərbaycan Respublikasının Konstitusiya Gününə həsr olunmuş “Kəndimizi təmiz saxlayaq” adlı aksiya keçirilib. Məktəb şagirdlərinin həyata keçirdiyi layihədə əsas məqsəd ətraf mühitin mühafizəsi, təbiətin qorunması, şagirdlərdə təbiətə qayğı hissinin gücləndirilməsi, həmçinin, məktəbətrafı ərazinin səmərəli istifadəsindən ibarət olub.\nPrevious “Uşaq hüquqları” mövzusunda dəyirmi masa keçirilib\nNext Təbliğat və təşviqata start verilib


Nur-az.com - İlham Əliyevin yaşda böyüyə hörmət anlayışı və atalara hörmətsizliyi\nİlham Əliyevin yaşda böyüyə hörmət anlayışı və atalara hörmətsizliyi\nPrezident otağında məmurları pencəksiz qarşılayan İlham Əliyev bu dəfə əməlli başlı xalqa mentalitet dərsi keçib. Belə ki, gərək bütün xalq nə üçün olmasa da bundan dolayı Əliyevə bir ömür təşəkkür etsinlər. Gərək bütün müxalifət bu işdən ötrü Əliyevin alternativsiz olduğunu qəbul etsinlər. Bu hərəkət Aztv ekranlarında beş-altı il davamlı şəkildə göstərilməli, GÖZƏGİRƏN, TROL qəzetlərdə yazılmalı, hətta bu haqda filmlər çəkilməli, mahnılar yazılmalı, ssenarilər qələmə alınmalı, cild-cild kitablar yazılmalı, ibtidai sinif şagirdləri bu haqda şeirlər oxumalı, Novruz bayramında Kosa və keçəl bu işin şərəfinə yumurta toqquşdurmalıdır. Hərdən bir dövlət təşəbbüs göstərsə məktəbli uşaqları gic-gic yerlərə aparıb səviyyəsiz müğənnilərə icbari tamaşa etdirməkdənsə prezident aparatına aparıb İlham Əliyevin bu jestinə şahid olmalarını təmin etmək lazımdır.\nBu, uşaqlarımızın, yəni gələcəyimizin uğurlu inkişafında mühüm və əvəzsiz rolu olacaqdır. Bir sözlə uşaqlarımız sağlam tərbiyə alacaqdır.\nDeməli, İlham Əliyev illərdir unutduğumuz bir mental dəyəri bizə xatırladıb. Belə ki, iki nəfər yeni icra başçısını qəbul edərkən İlham Əliyev onun qabağında oturmaq üçün tələsən və yaşca digərindən kiçik olan icra başçısına barmağıyla işarə edib deyib ki, sən o biri stulda otur, sən yaşca balacasan.\nDüzdür, amma təəssüf ki, “böyük-kiçik yeri bilən” İlham Əliyevin illərdir böyüməyən, xalqı daim kiçik düşürən telekanalizasiyalarında bütün günü yaşda böyük olanlar təhqir edilir. Belə ki, hansı vətəndaş evdə ata-anasının, ağsaqqalının yanında adam kimi oturub ədəbli-əkranlı bir proqram seyr edə bilir? Bütün günü efirdə nursuz bayramlar, “şpaqat” açan tərbiyəsiz qadın aparıcılar, elgizlər, zaurlar, bir-biriylə öpüşən, bir-biriylə tərbiyəsiz sözlərlə danışan, bir sözlə üfunət iyi verib telekanalizasiya adına layiq görülən insanların, ekranların önündə hansı kiçik öz böyüyü ilə ekranı telekanalizasiyaya çevirənlərin ənkə böyüyünü söymədən televizora tamaşa edə bilir?\nBu efirlərin birində prezidentliyə namizədlik verən müxalifət lideri Cəmil Həsənli özündən yaşca kiçik olan və başından iylənən balıq Hafiz tərəfindən təhqir edilmədimi? Bəs o zaman Əliyev balıq Hafizin qulağını özündən böyüyə “butulka” atdığı üçün niyə dartıb uzunqulaq qulağı boyda eləmədi? O zamanlar yoxsa Əliyev böyük-kiçiyə hörmət etmənin ədəb-ərkan olduğunu bilmirdimi?\n“Böyük-kiçiyə hörmət edən” Əliyev nə üçün Xocalı abidəsi önünə əklil qoymaq istəyən vətəndaşlarımıza “atasız” ləqəbiylə tanınan GÖZƏGİRƏN, TROL Ata Abdullayev və polislər vasitəsilə maneələr yaradılmasına yol verdi.\nGüya Əliyevdə hər şey düz-əməlli, yerliyerindədir, bircə qalıb yaşda böyük olanın Əliyevə yaxın oturması. Ondansa polislərə əmr ver yaşda böyük olan kişi-qadınları mitinqlərdə sürüməsinlər.\nBəli, bütün bunların bir cavabı var, o da Əliyevin özünü xalqa ədəbli göstərməsi. Xalq isə Əliyevlərə daha inanmır, hər dəfə belə işlər gördükcə daha çox söyülür, təhqir edilirlər. Çünki Əliyev kimi böyüklərə heç bir balaca hörmət etmək istəməz. Əliyev üçünsə heç də gec deyil, nə qədər fürsət varkən qaçsın. Yoxsa Müəmmər Qəzzafi kimi nəvəsi yaşlı uşaqların şillələri altında “mən sizin babanızam, belə etmək sizə haramdır” deyə-deyə gedəcək.\nP.S. Qeyd edək ki, Əliyev “böyüyə hörmət” normativini təbliğ etmək istədi, amma “ağıl yaşda deyil, başdadır” deyən atalara hörmətsizlik etdi. Çünki icra başçısı, ümumiyyətlə, məmur, dövlət işində ağıl yaşdan daha irəlidir. Əliyev isə bir barmağıyla özündən böyük ataların zəhmətini yerə vurdu.